Minthang, Cawngsang, Chawleh Thiam Mirum Mingthang A Si Ko Nain nihin ahcun umnak inn ngeilo (homeless) minung ah ai chuah diam ko – Zion Tlang Media\nMinthang, Cawngsang, Chawleh Thiam Mirum Mingthang A Si Ko Nain nihin ahcun umnak inn ngeilo (homeless) minung ah ai chuah diam ko\nNovember 29, 2019 admin Theihtlei\nVawleicung sianghleiruun minthang bik pakhat asimi Yale in economics a dih. Vawleicung ah sipuaizi le phaisa lei (economics & financial center) minthang bik asimi Wall Street ah rian a rak ttuanmi asi. Hollywood ah photography le adult film lei company hna a ngeitu zong a rak si. Cu pa cu a min ah Shawn Pleasant asi. Cu tluk dirhmun le sining ttha in a rak nungmi pa cu, nihin ahcun umnak inn ngeilo (homeless) minung ah ai chuah diam ko. Naite ah mirang news pawl nih a konglam an ttialmi ka rel tikah ka thinlung aa ka suk ngai.\nMinung kan fimthiamnak siseh, kan thilri si hna seh, kan sining dirhmun hna zong hi siseh – zeihmanh bochan tlaak taktak an rak si lo zia, zeihmanh uanthlaarpi ding zong an rak um lo zia a langhter. Pathian tel lo cun pakpalawng lawngte an rak si dih ko. Cucaah hi vawlei ah chikhat te kan tlawnlennak chung ahhin Pathian dah ti lo cu, zeihmanh bochan awktlaak an um lo. Nifatin nunnak ah Pathian ai bochan taktakmi lawng nihhin, vawlei nunnak hi tei khawh asi. Pathian thei bu tein nun ii, mah sining le dirhmun te ah ai lawm khomi le a diriam khomi minung hi mirum bik an rak si ko.\nVawlei chawva rumnak te hna, fimthiamnak te hna, dirhmun saang sinak te hna – vialte zong hi Pathian umpi lo le telpi lo cun ttih a nung tuk. A duh ahcun mi a cawisaangtu le a duh ahcun tangah mi a thlatu Pathian asi. Cucaah kan thinlungput in siseh, kan nunzia in siseh, kan biachim kaa-aan in siseh – nifatin kan nunnak ahhin Bawipa duhnak a kawl hmasami le Bawipa lawnglawng ai bochanmi si zungzaal ko hna usih.\nCredit: Van Dawt Ceu\nPrevious Post:Holiday le ka miphun hawi cheukhat\nNext Post:Chin Mi Nih Coffee Hi Biatak Tein Cing Hna Usih Law Tuhnu Kum 5 Ahcun Kan Rum Hrimhrim Lai


VP Henry Van Thio Paletwa a phan nak kong Minister Pu Soe Htet nih a chimh mi cu uar um bak ko\n2010 kum hnu ah Myanmar ram Vice President Pu Henry Van Thio dahlo, khuallian deuh Paletwa an phanh bal lo ca ah Chinram chung ah thancho a nuar bik a si, tiah Chin Ramkulh Cozah Chimphuannak Nawlngeitu Sipin Minister Pu Soe Htet nih The Hakha Post ah a chim.\n“Myanmar rampum huap in zoh tik ah Chinram hi sifak bik kan si. Cu chung hmanh ah Paletwa cu thancho a nuar bik Peng kan si. A ruang zoh tik ah cu hlan kha cu pehtlaihnak lamsuul a thatlo tuk ruang ah a si. Atu belte cu lamsuul zong a tha ko nain AA le Cozah ralkap kahdohnak ruang ah hmun himlo ah a cang i Myanmar ram in khuallian deuh, Pyidaungsu Minister level zong 2010 kum in nihin tiang ahohmanh an phan lo. Vice President Pu Henry Van Thio belte voi hnih a phan. Phundang in chim ahcun khuallian deuh nih phanh bal lonak hmun cu an harnak kha hngalhpiak le hmuhpiak an si lo tik ah thanchonak cu a khulnuar deuh hrimhrim ko,” tiah Minister Pu Soe Htet nih The Hakha Post ah a chim.\nPaletwa khua hi ral ruang ah hmun dangdang ah peem le ralzaam in nihin tiang an um rih i Chinram ah thancho a nuar bik a si. 2020 Chin Miphun Ni zong Paletwa ah tuah ding a si nain ral ruang ah tuah ngam a si lo i 2021 kum tal ahcun Paletwa tuah ding in saduhthahnak an ngei, tiah kan theih.\nBe the first to comment on "VP Henry Van Thio Paletwa a phan nak kong Minister Pu Soe Htet nih a chimh mi cu uar um bak ko"


President Maithripala Sirisena A Ram Cu Ralhrang Hna Kut In Luatnak Caah Kamsehbu Bak In – Chin Miphun Tlangau\nSri Lanka cozah nih cun kan hnunglei i ( Easter Sunday) lio ah nun nak pek in bomb puah nak a chuak mi kongah dothlatnak a tuah tik ah kah bomb puahnak he i pehtlaihnak an nei hmanh maw a ti mi hna ramdang mi 600 lengkai hna cu an ram in a dawi hna i cu hna lak ah cun Islam biaknak hruaitu minung 200 an i tel chih tiah an chim.\nSri Lanka, Home Affairs Minister Vajira Abeywardena nih cun kan ram in dawi a si mi hna ramdang 600 hna hi phungning tein kan ram chungah a rak lut mi cu an si ko,a mah belte Sri Lanka security force nih an mah konghe pehtlai in dothlatnak an tuah tik ah an (visa) hna cu ningcanglo in an rak tuah ruangah Sri Lanka ram chungah a rak lut mi hna an si tiah a chim.\nSri Lanka ram chung an luh khawh nak ding ah phaisa zei maw zat hmang in t’uanvo neitu hna cu an rak tham hna i kan ram chungah a rak lut mi hna an si ruangah ram chung in dawi an si tiah a chim.\nCun ( Easter Sunday) lio i tuksum thih nak kongah Sri Lanka cozah nih cun a ram chung um mi Islam biaknak sual a phawt! kah lio ah khan minung 257 an thi i minung 500 renglo hna nih bomb kuanfang in hliamhma an rak tuar.


Pathian Nih A Mi Hna Biaceih A Duh Hna Caah Uk Tu Chia A Pek Hna – Chin World News Evening\nJanuary 11, 2021 Salai Van World News\nTutan U.S president thimnak cu vawleipi roling taktak khi si. Nihinni tiangah hi president thimnak nih hma faakpi a ngaih pinah zeitiang dah a nguh lai timi chim khawh a si l0. Khat leiin Trump lawng hmanh si ti loin amah dirkamhtu hna tiang nih vote thlak kawngah lih le hrawkhrawl a tamtuk tiin a nunnak a liammi tiang an um piin ah U.S cozah tiang an pual a pho.


Lainu Dawt Ṭha Sung Nih A Biaṭhli Vialte a phuan dih cikcek Ṭha Hoi Ai Uar A Um Taktak – Chin World News Evening\nLainu Dawt Ṭha Sung nih pasal caah a duh phun le a uar phun a biaṭhli vialte a phuan dih cikcek. Laipa pawl nih cun nan theih hrimhrim awk asi. Lainu pakhat nih hibantuk in a chim tikah hin hibantuk ziaza a ngeimi hi Lainu an duh phun le pasal i an duh phun asi ti theih khawh asi.\nKa pasal caah ka phun cu a pakhtnak ah Pathian a theimi a ṭihzahmi le a hrinṭhanmi hi asi. Cun zeitluk in dah a rum ti leinak in amah tha le zaang tein le amah kut ke tein a hmuhmi ah a lawm khomi le nu le pa nih cawm chawm siloin amah tha le zaang tein a dirpi khuasak tuntuk a thiammi hi an sunglawi deuh.\nAn fimnak le an thiamnak kha caah aherhmi asi lo. An fimnak le an thiamnak hi keimah caah cun a herh bik ko. Cu nakin cun keimah a dawtu Pathian a ṭihzahmi mi dawtzia a thiammi a si ah cun cucu a za ko tiah a chim.\nA pumrua mui le sam ka zoh hrimhrim lo. Khuasak a thiammi le a nun ziaza a ṭha mi zohchun awk tlak le zumh awk tlak tein a nungmi le biachim holh rel a ralring mi hibantuk kei ka caah cun a za ko. Nikhat ah nazi 24 chung ka caah pek hau lo i, a rian a off caah maw, siloah a manhni caan te ah ka caah zumh awk tlak tein a ummi hi ka duh bik ko hna.\nRianttuannak ah thil puan ttha le dawh he a kal pengmi nakin cun caan hman athiam i hnawm belbulin a um ko zongah a rian ah a teimi ka thim deuh hna. A capo ngaimi chaw le va tampi ngei ruangah midang ṭihzah loin mi nehsawh a hmangmi mi cungah biachim holh a sum lomi le innpa chaktlang hnahnawhnak petu pa cu ka thim nemamam hna lai lo. Cu nakin cun a sifah hmanh ah, mi toidor le mi nunnem, midang caah le innpa chakthlang caah hnahnawhnak petu siloin innpa chakthlang caah ṭhathnemnak a chuahpitu le lung a lawmter nun zia dawh asi ah cun cu pa cu ka thim deuh.\nKa pasal ding cu minthangpi le mipi theih ah a mi lar a si thengtheng hau lo. Nupi le fa le a cawm keng khotu le fa le ttha tein a zohkhenh khotu asi ah cun za ko. Chung le khat i bochan in le mah nih kawl ttuan huam ve ttung lomi um tthlawlh in a ummi pa cu ka huat phun bak an si. Mah kut ke tein a dirmi, mah le thazaang tein dir a timmi pa ka thiam deuh.\nMi sifak si ko hmanhseh, biatak a ttanhtu le miding felmi asi ah cun cu pa cu ka caah a sung tuk hirnghran. Thil puan ttha le dawt zimziam tein um ttung i midang caah mi luakchuak asimi le keimah timi lungput ngeih in midang ṭhatnak hmuh a thiam ve lomi keimah bia in biatlu seh atimi cu kei ka caah cun ral bantuk an si.\nMui le sam ah ka buai lo. A ruang cu ka pasal ding cu miphun dang, ramdang pa asi lai lo ti ka fiang tuk i, keimah bantuk, ka miphun pa te asi lai. Midang nih zeitin an kan ruah lai timi zei ah ka rel lo ka zei lo a ruang cu anmah caah ka ngeihmi si lo i keimah caah te asi ko caah keimah mit hmuh ah le keimah nih a tling ka timi cu ka caah a ṭha bikmi asi ko. Dawt Ṭha Sung\nNote: Hihi nungak Dawt Ṭha Sung nih a pasal ca dingah a uar phun le a duh phun aa chimmi asi. Kanmah ruahnk asi hrimhrim lo. Cucaah laipa pawl nih i theih hna usih law nun i remhnak tu ah hmang hna usih!


Hi nu nih a Pa a zahpi lonak le a pa cung i a lungput le a tuahsermi hi van bih ve ta ai dawh tuk e – Onlinenungak\nHi nu nih a Pa a zahpi lonak le a pa cung i a lungput le a tuahsermi hi van bih ve ta ai dawh tuk e\n(19 July,2020) Cambodia nungak pakhat nih hringtu a pa cung i a lungput le a zohkhenhning nih hin mi tampi lungthin a tawngh taktak i mi tampi nih thazang tampi an i lak. Hi nungak nu te hi fimcawnnak ruang ah a pa he hin kum 5 chung hmundang ah khua an satti. Cu kum 5 chung cu a fanu caah hin ba taktak in rianhrang a ttuan i a fanu cu a zohkhenh. Hmanthlak i na hmuh bantuk khin hringtu a pa cu a mui zong nih a tuar tiang in a fanu caah nunthap in khua a sa.\nHi hringtu a pa dawtnak hi a fanu nih a philh hrimhrim loh i apa hi a zahpi hrimhrim loh. A dawtmi a pa cu hman ai thlak pi i hitihin caption ah a chiah.\nTuni thawk cun zeitik hmanh ah lungrethei le ngaihchia in na um ti lailoh ka pa, keimah ruang ah harsatnak na temtuar mi a tam tuk cang, hi na tuar mi vialte hi ka thih tiangin dawtnak he kan cham ve cang lai, Kapa ka caah nai dawh bik, kan duh tuk kan dawt tuk ka pa” tiin hringtu a pa cung i a lungput vialte cu online ah hmanthlak he a langhter.\nA ngaingai ti ah cun hibantuk lungthin put hi a ho paoh nih kan ngeih dingmi a si i a taktak zong in kan tuah ding hrimhrim a si.


India Ram Le Kawlram Ramri Um Khua Pawl Ralrin Tak Tak I Um A Herh Lio Caan A Si - Khuaruah Har News\nIndia ram le Kawlram ramri i um mi Kalay myo, Tamu, Rihkhawdar le khuate pawl ralring taktak i um a herh lio caan te a si. A ruang cu, tuah hin India ram cu Covid-19 zawtnak kai mi an karh cemnak ram a si cang tiah thawngzamhtu cheukhat nihcun an langhter.\nIndia ram nizan July 31.7.2020 friday ah khan nikhat chung lawng bak ah zawtnak kar thar minung 55078 bak an phan. India ram cu tuah hin Covid-19 zawtnak ngei mi dihlak cu 1.64 million an phan cang. Mah caah cun India ram ramri a si mi kawlram mi caahcun ralrin a herh taktak lio caan a si.\nNizan ah khan India cu nikhat chung ah Covid-19 in a thi mi 779 an um tiah theih a si. India ram chung ah Covid-19 zawtnak ruang ah a thi mi an dihlak in minung 35747 an phan cang. India ram cozah nihcun nikhat ah Covid-19 test minung ting 10 kan ngei lai tiah an tihmi cu nikhat ah ting 6 lawng an test khawh.\nMah vial hmanh ah mah zahzah zawtnak an hmuh ahcun ting 10 hna hawi test kho hna sehlaw minung zeizah remruam nih dah zawtnak an hei neih ka tihmi cu ruah khawh a si. Biatak tein US ram bantuk in testnak nei kho sehlaw India ram cu vawleicung ah a kai tam bik ram pakhat nak a si kho mi an si.\nMah caah dawtmi miphun hawi hna cu hlan nak in kan i ralrin khawhnak ding ah ka rak langhter mi a si. A hlei cein India ram le kawlram ramri khua ummi chinchin cu ralrin taktak a herh lio caan a si. Dai thlang hna i kan um sual ahcun cu hlan vialte kan ni ralrinnak cu pakpalawng ah ai cang dih lo nak ding ah ralring taktak in um khawh i zuam cio hna u sih.\n← South Okkalapa Myone, Pangpar Ttamtu Nuva Thattu Cu CCTV Record Mi Hmang In An Kawl Cuahmah\nDawtnak in thawngttha ngaih kan sawm hna →\nKawlram Lem Cang Thiam May Than Nu Thong In A Chuak\nA zanmangah afanu theihternak ruangah afanule in ava lentikah thilduhnunglo tukmi ava hmutu pa\nKan daling he hmunkhat kan umṭi caan paoh khi Valentine’s day a si ko tiah a chimtu Thinzar Wint Kyaw\nChristmas Bonus Ah Riantuantu Minung 200 Hna Cu Dollar Tingtampi Apetu Company\nJune 4 Ah A Rak Tlau Mi Nutung Pakhat Cu An Inn Kam Tikhur Chung Ah A Ruak In An Hmuh


Pawngkam He A Dam Mi Pehtlaihnak Kan Herh – THE CHINLAND POST\nPawngkam He A Dam Mi Pehtlaihnak Kan Herh\nCatialtu - Lian Chawn\nLian Chawn – Chin Digest, December 2018 | Pawngkam he a dam mi pehtlaihnak ngeih kan herh chin lengmang. Zeicatiah a dam mi, a him mi, a tlamtling mi pawngkam kan ser khawh lawng ah kanmah minung lila kan nunnak a him ding a si. Zeiruangah dah pawngkam zohkhenhnak le sermi thil dawtnak kong hi cawn le theih a herh? Pawngkam he i pehtlaih kan herh ti ah cun minung hi pawngkam thil lo in kan nun khawh lo caah a si. Pawngkam he kan i then ahcun kan thi lai—pawngkam he nai fonh peng lawng ah na him lai. Cu kan i fonh peng nakding a si mi pawngkam cu minung lila nih kan hrawh tuk cang caah pawngkam zohkhenh, kilvennak kong hi biapi ah ruah taktak a hau. Nunnak (life) kan ti mi hi vawlei cung ah pakhat lawng a um. Cu nunnak cu minung, saram, thingkung le sermi thil dihlak kan i hrawm. Thli, ti, thingkung, saram le vawlei tel lo in minung nun khawh a si lo. Phundang cun nunnak a ngei mi poh hi a pak in a bing in nun khawh a si lo. Kan i sengtlai dih. Minung le saram nun nakding ah Oxygen a chuahtu thingkung pawl hi Carbon dioxide a chuahtu thingkung le saram loin an nung kho ve lo. Cu bantuk cun nunnak a ngeimi thil vialte hi i pehtlaihnak a ngei dih mi, nunnak ai hrawm dih mi kan si. Phundang in kan chim rih a si cun, thil nung pakhat a nunnak hi a dang thil nung pawl nunnak he ai pehtlai zungzal ti hi a si.\nKan nunnak he then khawh a si lo mi pawngkam zohkhenh, kilvennak kong cu kan cawn le kan hngalh hrimhrim a herh. Cucaah pulpit cung zong in kan chim a hau. Baibal cawnpiak mi a si. A herh lo tiah an kan cawnpiak hmanh ah, zumh ding an si lo. A herh lo a ti mi cawnpiaktu lila zong kha thli a herh lai, thingkung a herh lai, ti a herh lai. Cu hna lo cun a thi lai.\nPawngkam zohkhenhnak cu a fawinak in Ecology ti a si. Ecology biafang hi Greek holh Oikologos ti mi in a ra mi a si i Oikos sullam cu inn tinak a si i logos sullam cu cawnnak asiloah hngalhnak ti a si. Phundang in kan chim ahcun inn chung khuasak tintuknak kong tha tein hngalh asiloah zohkhenh thiam tinak a si. A sullam dang a um rih mi cu Oikos ti hi zohkhenh (steward) ti khawh a si. Cucaah ecology ti mi cu Pathian sermi thil dawt le zumhtlak tein zohkhenhnak a si. Vawlei cung ah a nung mi thil vialte pakhat le pakhat i pehtlaihnak le minung le pawngkam thil i senghtlaihnak ningcang dothlatnak fimnak kan ti khawh. Kan innchung thilri tha tein kan fimtawl, kan zohkhenh bantuk in vawleipi sining kha, tha tein, sullam ngei tein bultawl, zohkhenh le thanchoter kha a si ko.\nEcology biafang hi 1886 ah Erinst Haeckel, German Biologist pa nih a rak thawk hmasa bik. Hi kong theih le hngalh a herhnak le kanmah lila nih kan tuah hrimhrim a herhnak cu a dam mi, a him mi le duh a dim mi vawlei kha minung nih kan hrawh dih cang caah vawlei nih himnak le hnangamnak tlamtling a kan pe kho ti lo. Cu him hnangamnak kawl thannak ca ah Ecology nih biatak tein a aupi mi thawngtha a si. Jesuh nih Johan 10:10, “Mikip nih nunnak duhdim an hmuh nakhnga ca ah ka ra” a ti mi kha Ecology mit in kan chim ahcun vawlei cung mi vialte nih a tlamtling mi pawcawmnak le nunnak kan hmuh khawh nakhnga Ecology nih a aupi mi cu a si. Vawlei cung Scientist minthang Stephen Hawking nih, “Kan umnak vawlei nih hnangamnak a kan pe kho ti lo—vawlei nih a chuahpi mi thlichia, tilet, Tsunami, meitlang puah, lihninh, nuclear hriamnam, serchom virus le zawtnak phun kip ruang ah himnak a tlawm tuk. Cucaah nihin vawlei cung minung kan karh peng khawh nakhnga hi hnu kum 20 ah thlapa, kum 40 ah vawlei dang ah pem kho ding in khuaruah le i zuam a herh,” a ti. (7day News, June 27, 2006).\nMifim nih an chim mi cu, vawlei caah tih a nung mi thil pathum a um, an ti. Cu hna cu (1) Ralhrang (Terrorists), (2) HIV/AIDS le (3) Pawngkam sermi thil rawhralnak le thurhnawmhnak (Pollutions) an si. Dr. K.P. Johannan nih, “Nihin vawleipi nih a tih bikmi hi nuclear power a si lo, HIV/AIDS zong a si fawn lo. Dinti harnak tu hi a si,” tiah a chim ve. Dinti harnak le pawngkam rawhralnak hi ai pehtlai bak mi a si. Hi tih a nung bik ti mi pawl lak ah vawlei ca ah harnak a kan petu bik kan ral cu kan hakkauhnak le kan duhfahnak ruang in a chuak mi pawngkam rawhralnak hi a si. James Martin (Professor, Oxford University) nih, “Zabu 21 Sullam” (The Meaning of the 21st Century) ti mi a cauk chung ah vawlei nih a ton ding harnak phun 16 a langhter mi chung ah phun 7 cu pawngkam rawhralnak he ai pehtlai mi an si. Hi Pawngkam rawhralnak le thurhnomhnak hi vawleipi buainak lawng a si ti lo—Lairam hrimhrim nih a ton cang, a tuar cang, a intem ve cang. Khuate kip nih mithmuh kuttongh in kan hrial khawh ti lo mi, kan ton cuahmah mi kan zapi te zawtnak a si.\nSermi thil runvennak a dotdot\nPawngkam vawlei le sermi thil runven chin lengmang a herh tiin hmuh a si caah Vawlei Ni (EarthDay) ulh cio dingin 1970 ah US cozah nih ramkip ah thawng a thanh.\n—A voi 1nk Vawlei Ni cu US ram San Jose State University ah 1970 April 22 ah an tuah. US President hlun Nixon nih Pawngkam Kilvennak Bu (The Environmental Protection Agency) le Thli Thiannak Upadi (Clean Air Act) zong 1972 ah a ser.\n—1972 ah a hmasa bik Pawngkam Vawlei Zohkhenhnak he pehtlai in UN Conference cy Stockholm ah an tuah. Hi Conference ah June zarh khatnak (June 5) hi Vawlei Pawngkam Ni (World Environment Day) siseh tiah bia an chah.\n—1974 June 5 ah a voi khatnak Pawngkam Zohkhenhnak Ni (World Environment Day) tuah a si.\n—1982 ah Sermi thil hna ca ah Vawlei Nawlbia (The World Charter for Nature) ti mi kha UN nih a ser.\n—1987 ah Pawngkam thanchonak Bu (UN Commission on Environment and Development) a ser.\n—1990 April 22 ah a voi 20nk Vawlei Ni (Earth Day) ram 140 ah an tuah. 1990-2000 hi sermi thil le pawngkam runvennak kum hra bu (Decades of Environmental Case) tiah an ti.\n—1992 June ah Brazil ram Rio le Janein ah vawlei kong ceihnak Civuipi (The Earth Submit, 1992) an tuah i RIO thawngthanhnak (RIO declaration) an tuah. Hi RIO thawngthanhnak hi vawlei cung Khrihfabu kip komhnak bu a si mi WCC (World Council of Churches) nih a dirpi colh i Brazil ram Baizada Fluminence khua ah Conference a tuah colh ve. An tlangtar cu, “Van thar le Vawler thar Kawlnak (Searching of the New Heaven and the New Earth: An Enrironmental Response ti UNCEP) ti a si.\nA cunglei langhter mi zoh tik ah pawngkam zohkhenhnak kong ah biaknak lei biatak tein kan hun i tel hi 1992 hnu in a si ti khawh a si. Lairam zong ah kum 2000 hnu in biatak tein hi cawnpiaknak hi a phan, kan zumhnak a no deuh rih caah a dohdaltu an tampi ko lai nain kan nunnak he ai pehtlaimi thil a si ko caah ralchiat ding zeihmanh a um lo. Aupi chih a herh.\nNihin vawlei cung sermi thil rawhralnak a tlangpi in\nMinung lurel karhnak le vawlei thazaang zorchuknak\nDinti harnak le thurhnawmhnak\nKhuacaan lumnak (Global Warming) le Khuacaan thlennawnnak\nThingkung hau le mei duah ruang ah harnak\nMinung lungput rawhralnak\nA cunglei harnak pawl phen ah a um rih mi cu (1) Uknak lei phung (political system) chambaunak (2) Sipuazi phung (Economic System) chambaunak le that lonak (3) Biaknak lei kalpi ning le hmuhning (Religious concepts and World views) a hman lonak (Tahchunh: Deism, Dualism, Dominion—Anthropocentric concepts le Guest (Khualtlung) concepts) ruang ah pawngkam le sermi thil rawhralnak aa chapnak le a fah khunnak a si.\nBaibal le Ecology aa kalh maw?\nBaibal le sermi thil dawt zohkhenhnak kong hi aa kalh mi si loin aa pehtlai mi tu a si. Ecology hi Baibal cawnpiak mi a si ko—lunghrin ding zeihmanh a um lo.\nGenesis cauk cu sernak tuanbia cauk, ecology he ai pehtlaimi a si.\nPathian cu zeizong sertu a si (Gen. 1:31; Ps. 33: 6; Phungthluk 3:19).\nZeizong thil vialte a ngeitu a si. (Ps. 24:1; 50:12; Lev. 25: 23; Job 12:10)\nPathian cu sermi thil vialte dawtnak le himnak he a zohkhenhtu a si (Gen. 6:19-21; Jonah 4:11; Matt. 10:29).\nPathian cu sermi thil hna a lamkaltu ah a sertu a si (Job 12:7-8, Phungthluk 6:6; ISiang. 17: 4-6; Exo. 13:21)\nMinung cu vawlei in sermi kansi i vawlei ah kan kir than lai (Gen. 3:19; Phungchimtu 12:7).\nEcologist’s mit in Innpa dawt (Baibal cawnpiaknak) Fianternak\nLeviticus 25: 2-4 le Exodus 20:11; 23: 12 chung ah, minung le sermi thil le vawlei i dinhnak nawlbia, Sabbath le Jubilee nawlbia phung Pathian nih a ser ti kha kan hmuh khawh. Ecologist pawl nih innpa dawt sullam an fianter tik ah Pathian thil sermi thil zohkhenh le kilven a herhnak kha thukpi in an purh. Innpa dawt cu nawlbia ngan bik a si i zumtu nun ah tuah a herh peng mi a si.\nIn term of time— A sullam cu a chuak rih lo mi kan tefa le tufa pawl hei dawt chung a si. A ra lai mi 2050, 3000 hrawng ah a hung um te ding kan tufa hna ca ah atu kan vawlei le pawngkam thilri vialte hi ral kilven le zohkhenh chung a herh tinak a si. Daniel H. Henning nih, “Nihin kan vawlei hi kan pupa, nulepa hna nih ro bantukin an kan roh mi a si lo—hmailei a chuak te ding kan tefa hna sin in kan i cawi mi le kan i hlaan chung mi ro a si,” a ti. I cawi mi le i hlan mi cu rawk dih phung a si lo—a kan hlantu sin ah amah ning tein pek than a herh.\nIn term of life-centerism—Minung lawng a biapi bik ti mi ruahnak a si. Phundang cun Anthropo-centerism ti a si i minung hi a lai bik, a biapi bik ah chiah ti mi ruahnak a si. Hi ruahnak nih a chuak te ding tufa pawl le pawngkam zohkhenh a herh lo ti mi ruahnak a chuahpi. Hi ruahnak hi nunpi lo ding—pawngkam zohkhenhnak cawnpiaknak ah tih a nung ngai mi virus a si.\nIn term of Environment Ethics—Deut. 22: 1-9 ah kan hmuh mi innpa dawt nih a tlau mi caw, laa, tuu te hna kawl le vawlei le pawngkam thanchoter a si. Kan nuncan ziaza hi sermi thil cung ah a langh awk, a nun awk a si.\nSabbath—Matthai 12:9-13 ah Jesuh nih Sabbath ni he pehtlai in bia a chim. A taktak ah cun Sabbath ni hi pawngkam zohkhenhnak le luatnak ni ah kan hman ding a si, a ti. Sabbath ni ah na tuu hor ah tla sehlaw chuah lo in na um hnga maw? Sabbath ni cu thil tha tuahnak ah hman ding a si. Ecologist pawl fianterning ahcun Sabbath sullam cu “Luat asiloah thlah” tinak a si. Sermi thil vialte an luat i duhdim nun an hmuh ni a si awk a si. Sabbath Bawi a si mi Khrih cu vawlei luatter ding ah a ra mi a si.\nJesuh Khrih Cawnpiaknak le Ecology Pehtlaihnak\nJesuh Khrih nih vancung pennak kong a cawnpiak tik ah sermi thil tampi kha tahchunhnak ah a hman, bianabia ah a hman hna. “Vawlei tlaihchan hlah u,” ti le “Hi vawlei kalning in kal ve lengmang hlah u” ti mi baibal i char riangmang in vawlei le a chung ummi thil cu Satan ta ah ruah i hrial i timh phun in aa la mi Khrihfa kan tampi. Hihi Baibal kalpi ning kan i palh caah a si.\nJesuh nih “Vawlei tlaihchan hlah u,” ti le Paul nih “Hi vawlei kalning in kal ve lengmang hlah u” timi VAWLEI nih a chim duhmi cu atu kan umnak vawlei hi an chim duh mi a si lo. An chim duh mi cu “Satan pennak chung i a ummi hna nun” kha a si. Cucu Efesa nih cun Muihnak Vawlei tiah a hman. Satan pennak le muihnak vawlei cu huatnak, nahchuahnak, ziarngeihnak, hakkauhnak, lihchimnak, entainak, leirawinak, ziknawhnak, eihmuarnak tibantuk in a khat. Cu bantuk sinak vawlei cu tlaihchan a herh lo. A taktak ah cun kan umnak vawlei le sermi thil vialte le minung a kan dawt caah pei fapa Jesuh cu thlah a si cu. Pathian nih minung a dawt caah a fapa a thlah a ti lo, vawlei a dawt caah a ti. (Johan 3:16). Hi Baibal caang hi Johan hrilhfiahtu pawl nih cun vawlei a dawt a timi hi ecology mit in fianter hi an uar theng lem lai lo—zeicatiah Johan nih vawlei ti mi hi minung can ai ah a hman lengmang caah a si.\nJesuh nih Johan 15 ah “Vawlei nih harnak an pek hna lai, sihmanhsehlaw tih hlah u, vawlei cu ka tei cang” a ti mi vawlei khi Satan pennak a si mi a cung i kan chim mi pawl kha a si i cu sining cu Jesuh nih a kan teipiak mi a si. Khrihfa mi zong nih Jesuh nih a tei cang mi Satan pennak le muihnak vawlei kha tei in atu kan umnak vawlei le sermi thil dawt kha kan rian ngan biapi a si.\nJesuh nih vancung pennak kong a chimnak ah Cite le ceunak (Matt. 5:13), Thingkung le a tlai (Matt. 7:15; Lk 6: 43-44), Belh Bianabia (Matt. 23:24) Antamci bianabia (Matt. 13: 31, Mk. 4: 30-32; Lk. 13: 18-19), Thilnu bianabia (Matt. 13: 33; Lk. 13: 20-21), Lungvar bianabia (Matt. 13: 45), Sur bianabia (Matt. 13: 47) ti bantuk tampi a chim, a hman. Sermi thil hna hmang in Pathian dawtnak zong kan theih i vancung pennak sullam zong kan fiang. Sermi thil le vawlei lo in Pathian kan thei kho lo, Sermi thil hna lo in minung nunnak zong sullam a ngei ve lo.\nPaul Cawnpiaknak le Sermi thil luatnak\nPaul cakuat kan rel tik ah Pauk hi ecologist pakhat a sinak kan hmuhnak cu Rom 8: 20-22 le Kolose 1:20 ah, “Sermi thil hna an tem-innak le an hrum-ainak kong a tial mi hi a si.” Paul hmuhning ah cun Pathian nih minung hi amah mui he i lo in a ser i a sermi thil vialte zohkhenhtu (steward) lawng si lo in uktu (Guardian) ah a chiah (Heb. 2:8) a ti. Cucaah sermi thil luatnak tuanvo cu minung sin ah a dihlak in pek a si. Pathian nih minung hi sermi thil dihlak duh poh in hrawhhralnak (exploit) nawl a pe lo, remte in zohkhenhnak le thanternak tuanvo a pek. Cucu Gen. 2: 15 ah kan hmuh. Hi Bible caang ah biafang pahnih a hman mi cu Hebru Holh in, Adab le Samas ti a si. Adab ti cu thuan (till), riantuan (serve), sal ah i can (to be slave to) ti mi sullam a ngei. Samas ti cu conghhramh (keep), zohkhenh, kilhkamh (watch), rawk lo tein chiah (preserve) tiin sullam a ngei.\nMinung luatnak kan ti mi hi sermi thil hna luatnak lo in tlam a tling lo. Khamhnak kan ti mi zong hi sermi thil vialte a huap dih mi khamhnak a si i minung thlarau khamhnak lawng a si bal lo. Baibal nih a dirpi mi le Paul nih a cawnpiak mi khamhnak cu a kau ngaingai mi thlarau, thinlung, taksa le sermi thil vialte a huap mi khamhnak a si. Luatnak le tuanvo hi then khawh a si lo. Luatnak hi phun hnih in then khawh a si.\nPakhat cu vawlei kaltak (Exodus-typed salvation) khamhnak a si. Pahnihnak cu vawlei ah nunpi (Incarnation-typed salvation) khamhnak a si. Vawlei kal tak khamhnak hi Buddhist cawnpiaknak a si i vawlei harnak vialte hrial, hnu ah chit a si. Phundang cun sermi thil vialte zaam tak a si. Hi bantuk khamhnak hi Baibal cawnpiaknak a si bal lo. Khrihfa mi nih kan dirpi mi khamhnak cu a pahnihnak phun khi a si i, vawlei pumsa le thlarau, sermi thil vialte ai then kho lo mi le a huap mi khamhnak, vawlei a zaam tak lo mi, vawlei sining chung ah a pil mi khamhnak a si.\nSermi thil dawt ding in hrinthan a herh\nSermi thil dawtnak kong hi Baibal cawnpiak ning a si ko. Nain a thlarau mi hna nih tuah khawh ding mi nun a si. A fawi lo mi rian a si. A fawi mi rian cu mi zei poh nih an tuah khawh. A har mi rian cu a thlarau mi, a hrinthan mi lawng nih tuah khawh a si. A ruang cu kan chung ah a nung mi Khrih he cun tei khawh a si ko lai tiah ka ruah. Zeica kan ti ahcun, pawngkam a rawhnak a ruang bik hi “Vawleicung minung duhfah hakkauhnak ruang ah a si.” Hakkauh cu Satan pennak chung i a um mi hna nun ah kan hmuh mi ziaza a si. Thlarau nun a ngei mi nih hakkauh nun cu an hrial. Cucaah kanmah zong Pathian kan zumhnak hi kan pawngkam dawtnak ah a langh chih a herh. Kan piantharnak le kan hrinthannak i kan nun a luatnak caah a hau. Kan pawngkam damnak zong ah a hau. Gandhi nih, “Vawlei nih kan herh mi cu tling tein a kan pek khawh dih ko, asinain kan duhfahnak le kan hakkauhnak tu cu tlamtling in a pe kho lo,” a ti. K.C. Abraham zong nih, “Kan pawngkam thil, thingkung, saram tibantuk hi kan tlaihhrem hna” tiah tlaihhrem biafang a hman. Vawlei le a chung um mi hi Pathian ta kan si ca ah Pathian a zum mi nih cun kan dawt awk kan rian a si. Bishop Chrysostom John Philip nih, “Pathian nih minung hi zohkhenhtu, kilvengtu ah a kan chiah nain kanmah zawn lawng kan i ruah ruang ah nihin kan vawlei cu ramcar ah kan ser i rawhralnak nih a tlunh,” a ti. Langhter ka duh mi cu kan vawlei le kan pawngkam a rawhnak hi Pathian a zum lo mi le a thei lo mi hna nun in kan nun ruang ah a si. A hrintharmi nun in kan nun lo caah a si. Cucaah sermi thil dawtnak lei kap in kan pianthar le kan hrinthan a herh cang. Cuti kan hrinthan ahcun kan ram a dam lai. Kan ram a dam ahcun a chung um mi zong kan dam lai, kan nunnak duhdim a si hnga.\nPastor Lian Chawn nih 2018 December chuak Chin Digest ah a tialmi vun langhter than mi a si.\nNext Kan Pawngkam


Thil Mak Taktak Pei A Rak Si Hi : Aruak An Vuinak Programe Chung Bak Ah A Mah Cu A Rak Um Huar Ve Ko – Buanchukcho\nKum 2012 ah khan Josh Markosh cu police sinin ph call a tong i a unau pa a thinak kong le a ruak zong mithi chiahnak ah an chiahnak kong cu a van chimh. Markosh nih cun ph call a theih bak cun a unau pa ruak umnak police station leiah cun a kal colh i ruak cu a va zoh i a unau pa bak a si timi cu a theih hnuah minthutnak zong a tuah i a chung le zong nih cun an fa pa ruakvuinak ding cun timhtuahnak an ngei hna.\nA ruak hum dingin minung zong an rak chuak pah cang tiah cun an fa pa cu inn ka hramah cun a rak dir .Cu ti i mithi ruak an humh liopi bak inn ka hram i an van hmuh ko ah cun mi cheukhat cu an tih tuk caah a zaammi zong an um i a cheu cu an umnak hmunin a thi dangmi zong an um. An lak a hawi pa raltha ai ti ve mi nih cun ka hawi pa na si kho lo na thi cang i pei na ruak cu kuangchungah hin na um i kan in humh cuahmah i tiah a ti.\nAn fa pa nih cun keimah tak ka si ko ka konglam hi i palh sualnak a um ti ka theih i ka chung le nih hin ka dam ko ti hi thei uh ti ka duh tuk i ph kan call len hna nain a ngah lo tiah a chimh hna. An fa pa cem a rak lawi cang caah cun an vui dingin ruak an timhtuahmi cu police sinah pek than dingin an ti hna. Ahnu ah cun cu ruak cu midang an fa pa he mui a rak i lo tukmi a si tiah theih a si.Kaung Chan timi nu zong hi thinlunglei dam lonak a ngeimi a si i chun hna ah cun hriin an tem peng deuh mi a si i Cambodia ah cun hi bantuk thil hi a um theu tawn ve.\nVoikhat hi hri i an temmi cun ai phoih kho i a rak chuak diam sau tuk an kawl cang nain an um kho ti lo. Nikhat cu tiva kamah hin ruak ai rawk tuk cangmi pakhat an hmuh i a chung le nih cun Kaung Chan ruak a si ko tiin vuinak tuah an timh. Cu ti i vuinak an tuah cuahmah lio ah cun Kaung Chan cu khuaruahhar in a rak lang ve. Cu ti i ruah lo tukin an van hmuh tikah cun ruak hummi zong cu an chuak dih i cu ti a chuakmi lak zongah cun a hringtu a pa tak zong ai tel ve.\nCu ti a pa bak zong ai tel ve tikah cun a fa pa cu a lung si lo tuk i a pa thlavang cu a van hauh piak. Cu tikah a pa cu a lu a van i thingthan i a fa pa si cu a vun theihkhawh. A kutin a van tongh i mithla a si lo a fa pa bak a si ti a van theih tikah cun mipi sinah cun a fa pa diktak a si ti cu a van chimhthan hna. Adermo timi pakhat zong hi khualtlawng i an i citnak motor cu Accident an ton caah ruak pakhat a mui zong ai rawk dih cang i a hmai hmuh khawh a si ti lo.\nAdermo timi pa he hin an thilhrukmi ai lawh caah amah bak ah cun an rel ve. Cu tikah cun a chung le nih cun an fa pa ruakah an rel caah vui an timh i an vui lai te ah cun a hringtu nu nih cun a rak zoh than i a ruak kuangchung cu mit thep loin a zoh peng a hnuah cun a nu nih cun ai sum kho ti lo i mah hihi ka fa pa ruak a si lo tiah a chim. A nu nih a chimmi zong cu a rak hman tuk. An fa pa cu a hawi le he nuamhnak ah kal ding in ai khawh kha a si i a hnuah cun a hawi le sin cu a va phan ve.\nA hawi le nih cun muithla ah an rak rel ve i an rak tih taktak. Sinan a hnuah cun a hawi pa tak a si ti cu an theih than ve. Australia ah nu pakhat zong hi a nu ruak vui dingin a va kal ve i hotel i a um lioah cun a pasal nih cun hotel chung i chuah i hmun dangah thinlung vai damh dingin a fial i an nu cu a pasal chim bantuk cun lengah a chuak. A chuah le cangka cun motor pakhat chungin pakhat nih cun meithal he a rak tinh i motor chung cun ai kal pi i a kal pinak ah cun mi pa kahnih nih an rak hngah hoi.\nHotel chungah cun an kal pi i thutden cungah cun an thut ter i cu hnuah cun zeiruangah dah na pasal nih hin thah an duh tiah bia an hal cu tikah cun a nupi cu um awk thei loin a um. Cu vial ah cun a pasal cu a nupi an tleih cangnak kong cu an hei chimh. Cu ah cun an pa aw bak nih cun that colh uh timi bia bak cu a rak chim ko. A ruak zeitin dah kan tuah ning si lai timi kong an i ceih lioah cun an nu cu a rak i thih ter.\nCu tlawmpal ah cun a hawi le nih cun nu le hngakchia an thah duh lonak kong an chimh than i an nu cu an thlah than i a pasal nih thah a duhnak kong an rak i chawnhnak record vialte zong cu an pek chih. Cu hnu ah cun Australia ah cun a tlungthan. Cu karlak ah cun an pa nih cun an nu cu moto Accident fak tukin a thi tiah a rak ti hna i vuinak zong cu an rak tuah.\nAn tuah cuahmah lio ah cun an nu cu a va phan. An pa nih cun a hmuh i a lau tuk. Ka palh tuk ka ngaithiam tiah ngeihthiam a hal len nain an nu nih cun a duh hlei lo i police a chawnh hna i a tleih ter hna. A pasal nih cun cu ti i a tuahnak ruang cu mipi dang sinah kal ai timh caah a si tiah a chim i sinain a chimmi cu a si lonak kong cu a chim i a pasal cu a nu pi thah timh ruangah kum 9 chung thongtla dingin a kong ceih a si.


Chinmi Kawl Ralkap Atuan I CDM Atuah Lomi Nih Atuah Lonak Aruang Achim Ruah Phu Ngai Asi Hi\nMain Editor July 10, 2021 Leave a Comment on Chinmi Kawl Ralkap Atuan I CDM Atuah Lomi Nih Atuah Lonak Aruang Achim Ruah Phu Ngai Asi Hi\nMyanmar ralkap atuan cuahmah mi Salai Thian Lian Ruang (Pa Cik) nih cun zeiruangah dah CDM tuah loin atutiang Ralkap a tuan timi kong cu a atanglei bantuk hin Chin mipi sinah chim fiannak angei.\nKawl Ralkap atuan mi Salai Thian Lian Ruang cun “zei Ruangah CDM ah Ka Luh lo? CDM ka luh rihlonak aruang cu a tanglei bantuk in asi; 2010 thokin USDP & NLD uknak chungah ralkap riancu ka ttuan. zei uknak hidah atha deuh ti hi chim ding ka ngeilo cu ve bantuk in an thatlo nak kong chimding zong ka thei lo. Keicu nan mah bantukin pawcawmnak caah chawleh thal le riantuan ti pawl athiam I ka si lo ruangah mah pum pawcawmnak caah ralkap hi ka tuannak a si.\nKawl ralkap pawl nih hin an rian kha tha tein an tuan lo ruangah mipi in huat ka conak hi a si. An kan cawnpiak mi chungah hin mipi hrem ding le thah ding kong hi aa tel lo. Raldoh ning cang le rampi kauhter nak kong lawng an kan cawn piak. Cu an kan cawnpiak bantuk in keicu ka zulh. Ka hman mi Meithal (Gun) he mipi nunnak ka hrocer bal lo. hrocer ding zongah ka ruat bal fon lo. Mipi humhimnak kong lawng hi ka ruah mi cu asi. Ni hin tiang ah CDM ka luh lo mihi mipi nan caah himnak a si.\nTheifiangnak dingah Zanniat ramchung ah kahdoh nak voi(2) kan tong. Cun LumBang le HlanZawl pawngah kahdoh nak ah remnak ka tuahpi khaw hna. Webula i kahdohnak kong tu ah khan remdaihnak tuah dingin khuanu khuapa pawl cu ka biak ko hna nain DALAN tiah min an phuah i online cung a phunphun in kan min chiat nak an tuah. Ka tawlrelpi kho hna lo ruangah khuachung mipi pawl tih le phangin an zam i harnak tampi an tuar.\n“Theiternak; Mipi lein CDM ka luh dingah nan lung atlin asi ah cun ka luh kho. Nain luh nak ning ka theilo. Ka zam canh hnuhnu ahcun zeitik hmanah ralkap cu ka tuan than kho ti lai lo. Salai Thian Lian Ruang(pa cik), Khua Lai,FaLam peng, pehtlaih nak Ph-0936629639,09425235579,” tiah a tarlang.\nThawngpang Tha Ngai Asi CDF-KKG Bu Thar An Dirh Cang →\n← NLD Party Chungin Pengkomh Chiarman Asi Mi Covid In A Nunnak Liam


Australia ah Student Visa in a ra mi pawl ralrin nan hau tiin Chin pa nih ca an tial mi pakkhat ka hmu – The Cherry Par\nAustralia ah Student Visa in a ra mi pawl ralrin nan hau tiin Chin pa nih ca an tial mi pakkhat ka hmu\nJanuary 24, 2021 Cherry News\nAustralia ah Student Visa in a ra mi pawl ralrin nan hau tiin Chin pa nih ca an tial mi pakkhat ka hmu. Zei kong dah asi lai tiin rel ka duh ngai ve aruang cu Australia ram ahhin law nih Student Visa pawl caah a khamhmi thil tampi a um ve caah asi. Nain cu bantuk a biapi mi ca pakhat hman ka hmu lo Aze ti. Cucaah keima tu nih kan tawn mi le ka theih mi chungin share kan duh mi hna aum.\n1. Australia cozah nih fortnight ah 40 hr lawng rian tuan nak nawl a kan pek mi chung lawng te rian tuan kho i zuam hna usih. Abiapi tuk mi asi. kan over sual ahcun visa cancel i kuat kho mi kan si. 2. Tiva kal i nga kan tlai tikah fishing License kan ngeih lo ahcun Facebook ah live le post lo kho kan i zuam ahau. hi kong ahhin Visa cancel piak kho kan si caah asi.\n3. Student Visa pawl caah Protection Visa le PR kong hi tu lio Students pawl nih kan interest ngai mi asi. University ah B.A le Master Degree a la mi pawl ca hman ah afawi lo mi khi asi tiah mi nih an kan ti sual hna ahcun a poi lo ti ko hna usih. Diploma course akai mi nain BA course kai mi nih PR sok dingah/ caah a awl deuh ti mi hi Australia Phunhram ah aum lo mi asi hi theih hna usih ti kan duh hna. A lam a ngeih mi le a sok du mi poah nih right kan ngeih mi ai khat ko.\n4. PR sok le hmun khawhnak ding caah atha cem mi cu nupi tthih le va ngeih hi asi ti cu kan theih cia mi asi. Nungak le tlangval caah asi lai mu. Student veve kan si zongah Australia ram ah kan i tthihum i fanu/ fapa kan ngei ahcun kan fa kha Australia cozah nih birthday certificate an pek hna lai i Australia asi cang lai caah na fanu le na fapa kum 18 an tling hla chung poah cun Nangma hrimhrim nih na um pi ahau cang caah 90% PR na hmu ve lai ti ai fiang.\n5. Nupi le va ngeih cia mi na si ahcun na nupi maw/ na va maw auh ve law Australia ram ah fanu/ fapa na ngei ve ahcun na fanu le fapa kha kum 18 atling hlan chung poah cun um pi nak nawl na ngeih ve cang caah 90% cu PR hmu nak lam na ngeih cang. Nau pawi le fa na ngei zong ah um PR sok nak ding lam na ngeih lo an i ti sual zong ah apoi lo ti ko hna usih an theih lo bia tu asi. “Lawyer pa nih a ka chim mi asi caah fiang deuh in thei nan duh ahcun amah sin kan kal pi hna lai.” Credit: Chawche Hlei Cung\n← 𝗨𝗦 𝗦𝗲𝗻𝗮𝘁𝗼𝗿𝘀 𝟭𝟬𝟬 𝗖𝗵𝘂𝗻𝗴𝗮𝗵 𝗞𝗵𝗿𝗶𝗵𝗳𝗮 𝟴𝟲 𝗔𝗻 𝗦𝗶\nFlorida Republican Governor Ron DeSantis nih Twitter ah a tialmi cu, “Kan ralkap cu rampi a vengtu an si, Nancy Pelosi sal an si lo →


Author : Peter Sang Published: March 14th, 2010\n2010 cu kanmah Burma in a rami refugees, abikin scandinavia phanmi hna caah kum tha asi kan ti khawh than. Aruang cu, Norway cozah le Danmark cozah hna nih Burma refugees laak than ding in biakamnak an tuah than caah asi. Danmark thawngpang pakhat nih a tialmi cu; Integration vuanci pakhat asi mi Birthe Rønn Hornbech nih Burma refugees pawl kha ramdangdang a rami refugee pawl nak in usa a pek deuh hna caah thangchiatnak a tong ti asi. Hi bantuk in kanmah an kan tanpi ruangah [...]\nAuthor : ccn Published: February 13th, 2010\n2009 ah Norway ramchung dawrnak (Asylum) a halmi 10700 chung ah 4500 nih ramchung umnak nawl an hmuh. persent in cun 42 % a si tinak asi. Asullam cu mitam deuh 68% nih umnak nawl an sok ve ko nain an hmu lo. Hi chung ah nu pawl persent in tamdeuh nih dawrnak an hmuh. 65% an si, pa pawl cu 100 chung ah 37% nih dawrnak nawl an hmuh. Dawrnak sokmi ram hna ah usa an peek bikmi ram hna ah, Iritrea le Somalia an si (Anmah statistic ning in). 100 chung ah 94% (Iritrea) le 91% (somalia) nih an [...]\nAuthor : ccn Published: February 3rd, 2010\nNorwegian Immigration riantuanmi sin in 2010 ah Norway nih Burma rammi refugee a laak than hna lai ti thawng theih asi. Afiang cang mi ah Thailand um Karen refugee pawl le Malaysia um Burma refugee (Chin tamdeuh) an si lai ti theih asi cang. UDI nih ara ding thimmi hna interview tuah a awt cang i, an dih in, tulio ruahchannak ah April – june karlak ah IOM Oslo nih cultural orientation (CO) pek ding in timhtuahnak an ngei cang. Norway ara dingmi a fiangbikmi hna [...]


InnpiMalaysiaMalaysia UNHCR Zung Hmaiah Chin Ralzaam Hna Nih Duhlonak An Langh\nJune 29, 2018 Salai Robert Ngun Sang Malaysia 0\nKUALA LUMPUR: Nihin Cawn Ningani, June 29 ah Chin ralzaam hna cu kum 2020 in cun an khua ram ah tlun/kirter an si cang lai tiah UNHCR lei in chimh an sinak cungah UNHCR zung hmaiah duhlonak an langhter.\nNihin ah duhlonak langhnak ah aa telmi hi Chin ralzaam minung 500 hrawng cu an si lai tiah ruahdamh a si. June 13 ahkhan Malaysia hrambunh UNHCR nih Chin ralzaam hna cohlannak cu dihdonghter a si cang lai, tu thla August cun ralzaam an sinak laakpiak than hramthawk dingin biathleh a si cang tiah Chin ralzaam hna cu an rak thanh hna.\nMalaysia ah a pahnihnak a tambik ralzaam hi Chin an si. Nihin duhlonak langhter cu Alliance of Chin Refugees (ACR), Chin Refugee Committee (CRC), Falam Refugee Organization (FRO) le adangdang ralzaam zatlangbu hna tawlrelnak in tuah a si.\nNihin i UNHCR zung hmai tuahmi duhlonak langhnak cu minutes 30 tluk hrawng a rau i hi caan ah sianginn thilthuam he ngakchia tampi zong an i tel hna.\nDuhlonak langh hnu tlawmpal ah Chin ralzaam hruaitu 5 cu UNHCR zung hmun chungah luhter an si i UNHCR zung riantuan hna he sml 2 chung tonbiaruahnak an ngei.\n“Kanmah hi ralzaam kan si, mipeem hlawhfa kan si lo. Nihin ah duhlonak kan langhnak hi hmai zarh ah Geneva ah ralzaam kong ceihhmainak (Global Summit of Refugees) a um caah kan kong hi an ruah chih ding kan duh ruangah tuahmi a si”, tiah ACR coordinator James Bawi Thang Bik nih a chim.\nUNHCR nih thanhca an chuah ning ahcun, “Chin ramkulh chungah ramkhel le zatlang nuncannak lei in siseh, humhimnak lei in siseh thanchonak a um cang ko, cun Chin ralzaam hna hi Myanmar cozah runvennak tangah him tein an i dor khawh cang ko caah UNHCR kilvennak an herh ti lo tiah UNHCR nih kan ruah cang”, ti a si.\nAugust thla thawk cun UN zung ah a kalmi Chin ralzaam hna cu Interview zong tuah hau loin Dec 2019 tiang lawng an UN Card a ni caan khiah in pek an si cang lai, asinain Jan 1, 2020 in cun ralzaam an sinak a dih bak ve lai i an card zong zohpiak zong an si ti lai lo.\nUNHCR lei nih cun kilven le zohkhenh a herh taktak mi nih cun interview tuah an si dingah rak hal hna ko seh tiah an chim. Atu ah UNHCR nih Chin ralzaam kong ah biathlehnak an ngeihmi hi Malaysia um ca lawng ah si loin Thailand le India um pawl ca zong ah a si chih.\n“Kan ram, Myanmar ah kan tlung kho rih lo, a ruang cu kan zumhnak le kan biaknak kong ah zalonnak a um rih lo.”\n“Thla 18 chung kan hmailei khuasaknak kong ah khuakhan le lairel kan herh cang. A liamcia kum 20 lio he cun thil tampi a thleng cang ko ta, asinain a taktak ahcun thil tampi thlen le remh a hau rih”, tiah Alex Thanga nih a chim.\nTu kum May tiangah Malaysia UNHCR nih mincazin a laakmi ralzaam (refugee) le dornak kawltu (asylum seeker) hi minung 157,580 an si i hi chungah Chinmi hi 31, 150 an si.\nMalaysia ram ah Chin ralzaam an umnak hi kum 20 leng a si cang i Chinmi tamdeuh cu Khrihfa an si i hremnak an tuar ruangah an ram in a zaammi hna an si.\nMalaysia hi 1951 Refugee Convention ah ralzaam cohlannak kongah hnatlaknak minsen a thumi an si lo. Cucaah, ralzaam vialte hna cu Malaysian Immigration Phung tangah phungninglo mipeem ah ruah dih an si i tlaihkhih, hren/thongthlak le an chuahkehnak ram ah kuat khawh an si.\nNihin Chin ralzaam hna nih duhlonak an langhter kong ah Malaysia Thawngzamhbu The Star nih UNHCR sinah bialehnak zong an hal hna cang.


Ngeih A Chia Tuk: Thil Dik A Chim Ngam Tu Palik Bawi Thong An Thlak TaktaK Cang – Myanmar Chin\nApril 30, 2018 Myanmar Chin Myanmar 0\nReuters thawnglatu pahnih nih Rakhaing rm Muangdaw ah thawng an lak i cu lio ahcun kawl palik le ralkap nih mi sawhsawh an thah lio hna fiang tein an hmuh. Cu hna pahnih nih media in thawngpang an zamh dih lai timi kawl ralkap nih an theih caah an mah cu tleih an duh hna.\nTleih khawh nak ding caah tiin an mah Palik lila nih Ralkap le Palik kong aitel mi catlap pawl kha cu Thawngla tu pahnih cu an va pek hna. A dang Palik nih an kal hnawh than i cu catlap cu nan i ngeih khawh hna, tiin an tleih hna. Reuters thawglatu pahnih nih kan mah lakmi a si lo tiah biaceihzung ah an chim ve. Cu kong fiang tein a thei tu palik Meo Yan Ngai nih biaceih zung ah biadik cu a phuan, Palik nih tleih an duh hna caah tuah hramhram mi an si ko, hiti ka chim tik ah mipi mithmai zoh bu te le upat bu tein ka chim tiah biaceihzung ahcun a chim i mi tampi nih an thangthat tuk lio ah Palik nawl zulh lo ruang ah tiin amah tucu kumkjat chung rianhrang tuan ding in thong an thlak ruangmang cang.\nNawl ngeih lo ruang ah timi le Palik zulhphung a buar ti ruang ah a tu bantuk in thong an thlak hi a si. Cu lawng siloin palik zong an phuah chih cang tiah theih a si fawn.\nKawlram hi cu ruahtik ah mino caah hmailei ruahchan nak a tlawm tuk hrinhran ko. Biadik le biahman zong chim ngam a si lo i ralkap le palik nawl ngeihnak nih mipi cu a kan hip ko timi fiang tein hmuh khawh a si.\nPalik bawi Moe Yan Naing hi a chungkhar he zong an tonter ti lo i a chungkhar pawl zong an umnak palik inn in an thawl ve cang hna.\nHi tluk biadik a phuang tu le mipi mithmai zoh in rian a tuan tu Palik pa caah ruah piak ahcun nheihchia tuk a si . (7Daydaily)


Texas Nih Tazacuainak A Tuahmi Ruangah Fak Taktak In An Phomh – The Cherry Par\nTexas Nih Tazacuainak A Tuahmi Ruangah Fak Taktak In An Phomh\nPresident-elect Biden buan a co ko mi leeter dingin Texas nih tazacuainak a tuahmi hnonpiak dingin Pennsylvania, Michigan, Wisconsin le Georgia i attorney general pawl nih Supreme Court sinah nawlnak an tuah. WASHINGTON — President-elect Biden buan a co ko mi leeter dingin Texas nih tazacuainak a tuahmi hnonpiak dingin Pennsylvania, Michigan, Wisconsin le Georgia i attorney general pawl nih Supreme Court sinah nawlnak an tuah i, a tu bantuk i Republican pawl an tuahsernak ninghgaltuk bia a si i, US democracy le rule of law (a upadi a umkalning) zei ah an rel lo bia a si, tiin an chim.\nTrump nih tazacuainak a tuahmi vialte lakah tutan Texas tazacuaimi hi a nehhnungbik a si i, cu zong cu an hlawh a tling thiamthiam lo. Tehte pakhat hmanh an chuahpi khawh lo tikah an bia a ceihpiaktu biaceihbawi pawl nih an nihsawh, asiloah anmah lehlam sual an phawt beh hna. Tutan Texas tazacuainak le bang cu ninghngal bia ah ruahpiak a si caah, legal experts pawl zong an nih lehlam a chuak ngai. “US Supreme Court nih hin Deferalism phung ralchanh riangmangin cun maw hlathlainak cu a tuah hnga i, state 5nak nih nawlnak a tuahmi ruangah cun maw a dang state 4 i an election systems vialte cu an pah lai, tiah nan zumh,” tiin an mawhchiat len hna. State 4 nih lehnak an tuah colh ve. Democratic attorneys 3 le Georgia i Republican attorney general 1 le ti in Texas nih US Supreme Court i tazacuainak a chuahpimi cu thalo in an soisel. Vote million tam taktak hnonpiak dingin tazacuainak an tuahmi a si, tiin an soisel hna.\n“Judicial (upadi zuul in) ningin rian tuanmi ninghngaltuk lehpek in zeirellonak an tuahmi hi SC nih a cohlanpiak awk a si lo i, hi bantuk mi zeirel lo in cawlcanghnak hi hehhnu hmailei ah midang nih an i cawnchin sual nak hnga lo voice a leenter awk a si,” tiin PA ca biachimnak an ngeih lio ah an chim. “Fiangpup in chim lawlaw ko u sih law, American mipi an vote hrawhpiak dingin Texas nih SC ai rawih i, US next president hi thim an timh. Hi bantuk Faustian (Khuachia sinah ka nunnak ka pek, a titu German arfizohthiampa a min a si) rawih le sawmnak hi cu fehtein hnonpiak hrimhrim ding an si,” tiin an chim.\n“Tutan election chung vialte ah hin kan US Constitution nih tuahnak nawl a pek ningtein Georgia nih a tuah ko. Election caah cawlcanghnak a kalpi, Covid-19 nih mipi lungthin a tuaitam ngai ko bu ah, election cu thatein a zohkhenh ko, election results vialte zong cu a fehter, namhnehnak a tuah – cun a tu le tu in cu vialte cu a tuahmi an si. Asinain, cu ko bu zongah cun Texas nih cun Georgia cu taza a cuai thotho ko rih,” tiin Carr nih a khuaruahharnak kong a chim. State dang nih an election an tawlrel ning kongah Texas hi i thlaknak nawl a pelte hmanh a ngei lo. Tazacuainak capar a tinmi zong hi lihfangfaak lawngte a si, tiin an chim.\n“Election hi US Constitution nih state pakhat cio kutchungah a chiahmi rian a si ko nain, Wisconsin le a dang taza an cuai chihmi state pawl an i election hi Texas nih hranhraam lo in luhhnawh le tuaitam ai tim. Wisconsin nih a state chung election hi amah tein a tuah ko cang, a state chung khuasa votepetu zong nih an state caah candidate an thim ko cang. Cu bantukin anmah le duhthimnak te an tuahmi Texas nih hrawhpiak a timhmi hi phung (law) hram he zong ai kalh i, thil sining he zong ai kalhmi a si,” tiin Winconsin i biachimnak an ngeih lio ah an chim. A ra lai mi Monday ah khin Biden vote pek dingin Electoral College majority nih timhlamhnak an i ngeih hlan ni tlawmte lawng caan an i ngeihmi chungah election a khupthal leh dingin Supreme Court ah Republcan pawl nih tazacuainak an tuah. Tazacuainak a tuahtu pawl hi Trump a politics nih a chuahpimi theipar a tlaantu pawl an si i, “Kan pu Trump hi zomhteih a tong” tiin a titu pawl an si.\nTexas tazacuainak hi Texas attorney general Ken Paxton nih a tuahmi a si. Paxton hi security he pehtlaiin dehhlennak a tuah, tiin taza an cuai lio mi pa a si. Cun, a office nih political donor ningcang lo in a tuahto, tiin sual an phawtmi pa a si. Cu ti sual an phawtmi vialte cu a cohlanpiak hna lo. Biden nih buan a co ko cang. Cucaah, hi kong hi Supreme Court he a pelte hmanh ai seng ti lo, tiin state 4 nih an chim. State pakhat le pakhat karah alhnialnak a um ah cun an biatheihpiaknak tuah (hearing) dingin Sumpreme Court kut ah US Constitution nih nawl a pek ko nain, tii (water) rights le ramri rights he ai pehtlaimi buaibainak kong lawngah sungrengtein le buaktlak in i thlaak kho ding ceu khi a si. Texas nih hin cu bantuk thil kongah zeihmanh buainak a tonmi a um lo caah, tazacuainak zong a tuah khawh awk a si lo, tiin new brief an tuahmi ah an chim.\nVotepetu minung million a sawmsawm zeirello riangmangin, tlanhnak (remedy) tuah dingin Texas nih a lam a firhkhoihmi hi justice pawl nih an hnonpiak hna ah a tha, tiin state tamial nih an duhnak an langhter. “Texas nih a tu bantuk i Supreme Court ah a duhnak a langhter mi hi hrih le hram pakhat hmanh a ummi lo mi sual kawlnak le cohlan awk a tlaklo mi tazacuianak a si. Cu ko bu zongah cun, votepetu minung million tam taktak nih an ngamdamnak zawn hmanh ruat hin lo in biatakthlak tein vote an pek i election an kalpi. Cu election kongkau i state cio nih an i ngeihmi phung merhsanpiak dingin Texas nih Supreme Court a tuuk tualmal ko rih” tiin PA brief nih a chim.\n“Texas khuakhaanmi cohlan a si sual ah cun, kan Constitution le a tungtlang viatle buan ah a cang lai i, American politic life ah Supreme Court hi kahkhat party lawng a tanhbikmi biaceihzung ah chiah a si cang lai” tiin PA brief nih biatlaangkamnak an tuahmi ah an langhter. Texas biasu ngaihpiak dingin biachahnak an tuahmi hmanh nih hin democracy cung i kan chiahmi zumhfehnak hi a chiatchuah ding khi a si, tiin Wisconsin nih ralrin a pek hna.\nElection cung i kan zumhnak fehternak dingah Supreme Court ai thlaak a herh, tiah Texas nih a chim ve. “Asinain, state pakhat a si mi Texas nih a dang states pawl i election results a khupthal lehpiak dingin biaceihzung ah tazacuainak tuah dingin onh a si mi tlukin kan democracy cung i zumhnak kan ngeihmi a sawksaam deuh tu ding thil dang pakhat hmanh a um ti tung lo,” tiin brief an tuahmi ah an chim.\nA phichuak zei bantuk a va si ko bu zongah, Texas an bia ngaihpiak i timhmi vial hmanh nih hin mipi lung a tuai lai i, rampumpi ah cohlan awk tlak lo in biaceihbawi nih an fehter cangmi biasuu pawl cu dotla (tazavuan) bantuk in a siamremh bantuk ah a cang hnga i, lihfangfaak in an chuahpimi biasuu hi thazaang a vun ngeihter ding lawng khi a tang cang, tiah brief nih an chim. Texas biasuu an ngaihpiak hna hlan ah, Thursday i biachimnak an ngeih tikah khin Supreme Court nih an kong hi a chim pah theu lai, tiah zumh a si. Cu bantuk biachimnak an tuah tikah caan tawite lawng caan an hmang theu. Cu in cun Friday tal ah khin an bia ngaihpiak cold ding an si le si lo biaceihbawi pawlnih biachahnak an tuah te ding khi a si.\nTheory ningah cun, SC nih duhthim ding tampi ai ngeih ko. Texas biasuu ceih a si chung cu Biden vote pek rih lo dingin state electors pawl hi a kham rih chung hna lai maw, asiloah, an biasuu hi a ran khawh chungin dah a ceihpiak colh lai dah. Nihin tiang i an zumh bikmi cu Texas biasuu hi ngaihpiak lo dingin SC nih khua khaan theu lai, ti a si. Texas nih capaar a tin hnu in SC hi voi 10 lenglo biachimnak an ngei cang i, Red le Blue states sinin siseh, amah Trump sinin siseh, politicians le scholar pawl sinin rak i telhvaih ve nak um lo dingin biakaa an lenter. Hi hna pawl an i telhvaih te lai, ti cu chimchung khawh a si. Texas hi punghman in rian a tuan lo mi a si, tiin Thursday i biachimnak a ngei lio ah Ohio attorney general, Republican, Dave Yost nih a chim.\nCucaah, 2024 election hlan hrimhrim ah Elector Clause a sullam hi Supreme Court nih thatein nan fianter ta a hau cang lai, tiin Yost nih SC sinah forhfialnak bia a chim. Absentee ballots cohlannak nithla pehsauh dingin PA Supreme Court nih biachahnak an tuahmi kongah Clause a sullam hi nan hman ah a tha, tiin SC sinah nawlnak a tuah. Credit: Chelsea Bawi\n← Lai Peng Thang Le Cung Bawi Bik Caah Thlacam Sawmnak\nTrump Caah Thawngtha Tuk, Mithi Cia Tarnu Nih Vote A Thlak A Thihnak In Thla 14 A Si Cang. →


Sailo Nu ThongThluai Nih Pu Phu Ling Ngaihchiat Tuarpinak – The Cherry Par\nSailo Nu ThongThluai Nih Pu Phu Ling Ngaihchiat Tuarpinak\nDecember 11, 2020 Cherry News\nNgaihchiat tuarpinak: Kan sian lo tuk mi le kan u bantuk i kan ruah kan I bochan mi Pu Phu Ling nih nihin ah COVID-19 zawtnak ruang ah a nunnak a kan liam tak cu kan ngeihchia tuk hringhran ko. Pu Phu Ling hi ZBC, Indianapolis Khrihfabu ah Upa tuan lio mi a si. A khua “Hmawngtlang” ah hin Khuabawi kum 7 a rak tuan mi a si. Mitlaihchan thiam mi fim kan i bochan tuk mi asi. Thaizing hi kum 67 a tlin Ni a si.\nPu Phu Ling’s Family, A thaisung: Pi Sung Cin Zathang, A fa le : pa 5 le nu 3, 1. Pu Khua Cung (Denmark), 2. Pi Ngun Cuai (Indianapolis), 3. Pi Tial Bor (Indianapolis), 4. Dr. Henry Uk Ling (Yangon), 5. Pu Tial Thawng Ling (Singapore), 6. Pu Hram Bawi (Yangon), 7. Pi Sui Khen Tial( Malaysia), 8. Chan Cung Lian (Australia). Tantak mi chungkhar, Khrihfabu le Hmawngtlang khuami hna Pathian Bawipa nih nan mitthli in hnawt in inhnem ko hna seh law.\nHi Facebook kong thawngpang zong hi relchap hmanh, 𝐅𝐚𝐜𝐞𝐛𝐨𝐨𝐤 𝐓𝐡𝐞𝐧𝐡𝐦𝐚𝐥 𝐇𝐫𝐢𝐦𝐡𝐫𝐢𝐦 𝐝𝐢𝐧𝐠𝐢𝐧 𝐔𝐒 𝐂𝐨𝐳𝐚𝐡 𝐧𝐢𝐡 𝐁𝐢𝐚𝐭𝐚𝐤𝐭𝐡𝐥𝐚𝐤 𝐭𝐞𝐢𝐧 𝐓𝐚𝐳𝐚 𝐚 𝐂𝐮𝐚𝐢. Digital marketplace cung i nawl a ngeihnak Facebook nih zohdawhlo in a kalpi i, midang zuam awk tha lo dingin khua a sa, tiin US chungum state 12 nak tam le federal cozah kawpin Wednesday ah khan Facebook taza an cuai.\nAi hman chinmi Instagram le WhatsApp telhchih in a dang apps pawl ai hmanmi pawl hi vun hrawk dih hna seh. Kan theih cio bangin, hi pawl ko nih hin Facebook hi a chiahchuah dih cang, tiah, a hleice in, Federal Trade Commission nih federal court ah tazacuainak a tuah. A herh a si ah cun, Facebook hi hrawh dih lawlaw ah a tha ko, ti tiangin states pawl nih an duhnak an langhter.\n“Pumpaak social networking hi American mipi million tampi i an nunnak ah a biapi ngaimi thil pakhat a si. Facebook nih hin a nawlngeihnak dirh (establish) le kilven a duh ruangah hehtiah a cawlcang i, cu a tuahsernak nih cun Facebook a hmangtu hna an i zuamnak thawngin an hmuh hnga dingmi a miak (benefit) pawl hmu kho lo dingin a tuah hna. Cucaah, kan i timhmi cu, midang nih an vun zuam lai hi a duh lo caah, cu a lungput cu hrawhpiak i, thanchonnak le zalongtein i zuamkhawhnak lam a um khawh than nak lai, midang zuam khawhmi si kho dingin kan siamremh than lai,” tiin FTC’s Bureu of Competition an director Ian Conner nih a chim. Silicon Valley ah a thawngbikmi corporations pakhat zong faak taktakin taza an cuai ve bal. Facebook nih Instagram le WhatsApp a uk le a pen mi ko hi an tazacuaitu nih an huat khunmi a si. Hi apps pahnih hi Facebook nih ai hmanbikmi services an si. 2012 ah khan Facebook nih Instagram hi $1 billion in a cawk i, kum 2 hnu ah WhatsApp hi $19 billions in a cawk.\nFacebook nih hin midang zuam duh lo phunphai in ai cawlcanghter mi a lo, tiin New York Attorney General Letitia James nih a lung a hrin caah, attorney general group a thithtuai hna i Facebook cungah hlathlainak an tuah. Cu ti hlathlainak an tuah thla 14 hnu ah a tu bantukin tazacuainak an tuah hi a si. Wednesday tazacuainak capar i min a thutu attorney generals hi minung 40 lengkai an si. 2019 June tein khan FTC belte nih cun amahtein Facebook a zumh ti lo nak kongah hlathlainak a tuah cang. “Amah a dironh, asiloah a zuam khotu dawh dang in a hmuhmi paoh rialdit, asiloah hrawh a duh ruangah Facebook nih a nawlngeihnak le mi a pennak a thazaang hi a hman. Cu ti a hmannak hi kum 10 deng a rau cang. Tor le cheng data chiah khawhnak thazaang ai ngeihmi le a phaisa thazaang i hman riangmang in, amah dironh khotu ah rauhmi paoh cu a rialdit asiloah kham duahmah hna,” tiin Wednesday press conferece ah James nih a chim.\nHmeilei ah cun, Facebook nih $10 million asiloah cu nak tamdeuh in thil cawk ai timh ah cun, state officials sinah thawng thanh dingin nawl pek ah a tha, tiin tazacuaitu states pawl nih biaceihzung ah an duhnak an langhter.\n“The Commission nih tazacuainak capar tlap 53 chungah an telh lo nain, hi ka zawnte i a biapitaktak mi thil pakhat a ummi cu, cu bantuk thil a cawkmi cazin a hlohnak hi kum tampi a rau cang. A tu cu a thar in vun tuah than dingin cozah lei nih kan duh. Cu in cun, thil zawr khawh vial lawng hi a donghnak a si lo zia hi American business paoh nih ralrin zia vun thiam ve hna seh, ti kan duh,” tiah Facebook ah VP and General Counsel a si mi Jennifer Newstead nih a chim.\nMipi le business hmetuai pawl nih hin Facebook i a free service le a chawngia (advertise) hi hman an duh ruangah an hman hi a si lo, an hman a hauh caah an hman bia a si. Kan apps le kan service nih hin a thabikmi a pek khawh caah an hmannak hi a si. Cucaah, mipi nih duhthimnak an i ngeih khawh nakhnga biataktein kan runven hna lai,” tiah Newstead nih a chim. A tutiang rih ah cun WhatsApp le Instagram he deal an tuahmi cungah regulartors nih dohdalnak an tuah rih lo nain, competition watchdogs pawl hi tehte thar pakhat khat a ummi zulh in lung i thlennak nawl a ngeimi an si, tiah FTC ah chairman hlun William Kovacic nih a chim.\nDeal tuah an timhmi challenge tuah lo dingin zeibantuk agency hmanh nih biachahnak hei tuah ko hmanh sehlaw, US union law tangah cun, deal an tuahmi zohpiak thannak tuah kho lo dingin cu bantuk biachahnak nih cu a kham kho hrimhrim lo, tiin a chim. Facebook nih apps pawl a cawknak a ruang hi minung tampi pumhkhomh khawh a duh caah a si i, nihin i a cawkmi apps a hmangtu hi 3 billion hrawng an si cang, tiah Facebook financial statement nih a chim. Cu bantuk i nawl a ngeihnak (dominion) cu legal expert le US lawmakers pawl nih an ceihcum ngai cang. Cu bantuk apps pawl vun lemh/dolh viar dingah Facebook CEO Mark Zuckerberg nih hin midang nih vun zuam khawh lo ding ai khamkanh le a si men lai, tiin an chim.\nFacebook duhlonak thawngpang cu Washington ah a tur in a tur chinchin cang caah, Facebook zong nih cun vun dironh ve dingin kum tamial timhlamhnak a ngei ve cang. A hmanmi apps pawl cu technical level tiang phan kho dingin a tuahtamh hna i, a chungthilri (apps pawl) thenhmalpiak dingin cawlcanghnak a um tikah dironh kho dingin ai timlaam le si lai, tiah critics pawl nih an chim. Tazacuainak le business controlnak kongah experience a ngeimi sihni pawl Facebook nih a hlan hna. Facebook nih hin sikhaan tuahpiak hi kan cohlanmi a si, tiin baika dawh ngaiin a chim ko nain, China hei ti bantuk amah a dironh khotu ram sinah amah vun zuam khawh dingin i thumh cu a ngamh ruam lo.\nMidang nih zuam kho lo dingin i kilvennak (antitrust) kong he pehtlaiin, US le state cozah officials nih tu kum i taza an cuaimi global tech company 2 lakah Facebook ai tel ve cang. Google nih online search le search advertising ah hmunhma thabik ai ngeihmi kilven a duh caah midang company nih vun zuam khawh lo dingin ai tuah, tiin October ah khan Justice Department le state 11 nih taza an cuai. Taza an kan cuaimi hi a palh ngaingai mi a si. Kan customers pawl nih kan Google an hmah hi amah duhthim te a si, hneek chom in an hman a si lo, tiin Google nih an chim. 1999 le 2000 hrawng ah khan Microsoft zong US cozah nih taza an rak cuai ve bal cang.\nPolicemakers pawl nih an lungre a theihpi mi tech company pawl ah hin Facebook le Google lawng hi an si lo. US chungum tech company dihlak hi midang zuam awk tha lo dingin an i kilveng maw veng lo, tiin US offcials nih an ngait dih cang hna. A bikin, kan nunnak a kilkip a cuul cuahmah tu company 4 hi an i hmaithlak khun hna. Apple nih iOs app a control ning kong siseh, Amazon nih e-commerce platform ah independent sellers pawl a tuahto ning vialte zong an i nigat lio pi a si. Facebook kongah cun, a takin Facebook nih ningcanglo in a cawlcanghnak a um le um lo, cun Facebook a hmangtu asiloah Facebook he ai zuammi hna fahnak a pek hna le pek hna lo, biaceih zungah cozah officials pawl nih tehte an langhter khawh a hau lai, tiah Goerge Washington University’s Institude of Public Policy ah economist le antitrust expert Hal Singer nih a chim. “Hi kongah thil an cawkman hi ai tel awk a si lem lo. Cu bantuk cu pumpaak thil a si. Asinain, cu pawl cu na langhter hna a hau lai,” tiin a chim.\nState nih tazacuainak an tuahmi ah cun, Facebook ningcanglo in an cawlcanghmi nih a hmangtu pawl fahnak a pek hna, ti a si. Social media platforms lakah le thitha in an hman khawh lo mi pawl kongah internet hmangtu pawl hi duhthim ding tlawmte lawng an i ngeih kho cang. Cu lio ah cun tech industry hi a cungah investment tuahtu a tong huaha ti lo.\nFacebook nih third-party app developers caah platform pakhat a dirh chap i, Facebook riantuannak chungah khumh i, amah dirhonh kho a si cang, tiin a hmuh hnu ah a service chung in a thrilh te lai, tiah official pawl nih an chim.\nFacebook nih hin phung buar ai timh tak ko ah cun, a chungthilri thenhmalpiak dingin a ton te lai mi tazacuainak dironh dingin a hlankan in timhlamhnak a tuah ve hnga i, ka service pawl hi ai tet, a khahtuk cang caah vun dorh awk an tha ti lo, tiin solhphelhnak lam a kawl te lai, tiah Singer nih a chim.\nAsinain, cu bantuk solhphelhnak a chimmi bia cohlan awk a si le si lo cu biaceihzung kut ah a ummi a si. Microsoft tazacuai a tonmi kongah khan cun, midang zuamcawh awk tha lo in ai khamkahmi he pehtlaiin taza an cuai i, an tazacuai chung hi kum tampi a rau. Asinain, a donghnak ah cun hmulngei ngaiin an vun remhpiak khawh than ko. Microsoft taza an cuaimi kongah expert pawl an i lunghmuih ngai i, cu ti taza an cuai khawh thawngin cun Google zong thanchonak lam a panh phahnak hi a si. Cu ve bantukin cun, Facebook taza an cuaimi nih hin faakpiin thathmennak a chuahpimi a um ial te lai i, a hmangtu pawl nih marketplace i an hmuh te dingmi thilthar tampi a chuak te kho mi a si. Credit: Chelsea Bawi\n← Facebook A Hmangmi Paoh Nih Hi Thawngpang Hi Theih Hrimhrim A Herh Tuk\nBreaking News: Trump Caah Van A Dir Cang Lai →\nNancy Pelosi hruaimi House ahcun Gender Identities timi nule pa sinak, pale fa sina, ta le far sinak, tu le fa sinak, pi le pu sinak nule va sinak tibantuk vialte cu ithleidnak a si, irualrannak si lo ti in House ah an chuahpi cang.\nVanceuuk Khenglawt; Ngol Cang Ko Hna Usih\nTwitter le Facebook nih Capitol buainak ruangah President Donald Trump sual an phawt i accounts an thah piak caah\nMiphun Hla/ Rampi Hla (National Anthem)\nRev.Dr Hai Vung Lian ( Hanna Lian pa) Update.


Breaking News-China nih Dominion hmangin Biden an bawmh ning langter a si. Source-myvalleynews\nUS thawngpang cu rel tam poah ningatnak lawngte si cang, tu tiang zeihmang thawngpang fiang a um kho bak lo, Trump pawl nih heh tiah Court ah an thil hmuh mi pawl an chuah pi cuamah lio a si ve caah thawngpang a hman mi le dik mi tu tiang thei ding mi a um lo\nMilitary Intelligence expert pakhat nih Dominion Voting Machine kong dothlatnak a tuahnak ah thil hmuh mi nih US mipi a lauter ngai\nRalkap intelligence electronic Intelligence analyst nih Dominion voting machine nih a hmang mi computer software cu thatein a zoh i, mah Dominion voting machine part pawimawh tuk mi chips, processor le a dang cu China nih a ser/tuah mi lawngte arak si.\nMah bantuk in dothlatnak a tuah hnuah a thil hmuh than mi cu, Mah Dominion voting machine nih a hmang mi Server cu China Communist Party he pehtlaihnak a rak ngei mi a si tiin mah military intelligence nih a chim\nMah lawng cu si lo in Dominion voting machine nih a hmang mi (ID) hi Iran zong he pehtlaihnak a rak ngei diam ti a hmuh chap. (The software used by the Dominion machines was accessed by agents of malicious actors, such as China and Iran, “in order to monitor and manipulate elections,” including the 2020 election,” – according to the former electronic intelligence analyst under 305th Military Intelligence (Sidney Powell suit makes 30 Allegations in bid to invalidate…myvalleynews.com).\nMah hi vun rel chap..Judge Timothy Batter, Sr nih, Georgia state chungah Dominion voting machine vialte cu bia le hla a um hlan poah cu a ho hman nih tawng lo ding in biakhianak (freeze) Order a chuah cang\nMah hi Trump ukil/sihni Linn Wood nih heh tiah a cawlhcang ruangah a si. Mah bantuk in Georgia State ah Dominion voting Machine cu tawng lo ding in Judge nih nawl a chuah cang caah thil sining cu thei a si cang lai tiah zum a si\nMah bantuk in Georgia State chungah Voting Machine vialte tawng lo ding in Judge nih nawl/order a chauh cang caah, atu state dang buainak tiang a hnursuang lai ti zum a si.\nUS mipi nih thawngpang fiang thei an duh tuk can. Source-Thegatewapundit- (https:/www.thegatewaypundit.com/2020/11/breaking- update-judge-timothy-batten-issues-order-freeze-dominion)\nBe the first to comment on "Breaking News-China nih Dominion hmangin Biden an bawmh ning langter a si. Source-myvalleynews"


Sarah Van Tin Hnem:Hla thar a tha hrinhran rak zoh ve uh(+video) – Onlinenungak\nSarah Van Tin Hnem:Hla thar a tha hrinhran rak zoh ve uh(+video)\nBy bawi bawi on October 22, 2020\nTutan Sarah Van Tin Hnem video ka van chiah mihi minung tampi nih cun nan zoh cang mile nan theih cang mi video zong asi kho mi asi ko’a sinain minung tampi nih an zoh ve rih lai lo caah tthazzang lak tti ding in ka rak i sawmh hna a nih hi cu a konglam ka tial tila lo laimi nih kan theihtuk mile kan uartuk minthang pakhat singer kan i ngei mi asi bantuk in’A tang hi video asi.\nThawngpang dang asi a tang hi:\nChin State chungah Mara hi 10,000 leng an um. Cun Mara aiawh in ENDP Party zong a dir i 2020 thimnak ah an lut ve. Chinmi chungah Pacan bantukin kan i bochan mi hna Dr. Ngun Cung Lian le Dr. Sasa zong Mara ansi veve. Mara Media (Mara holh) nih interview an tuah veve hna i, Mara caah an Ruahnak le an pawlisi cu a tanglei bantukin an chim veve.\nDr. Sasa ” Mara minung 10000 nan dihlak in NLD hi Vote pe hna ko uh. ENDP nihcun zeihmanh a chuahpi kho lai lo. NLD tu vote pe viar ulaw, Ka theihmi Vuanci le Bawi pawl ka chimh hna lai i, MARA TOWNSHIP (Myone Khuai မြို့နယ်ခွဲ silomi Myone Tling) an in serpiak hna lai”\nDr. Ngun Cung Lian “Mara nan dihlak tein ENDP vote pe viar ko u. ENDP in MP pakhat te a chuak ahcun Chin aiawh in Mara zong nih Pinlung Conference (Peace Process) biaceihnak ah nan i tel kho ve lai. Cun Phunghrampi Remhtu\nCommittee zongah member nan si lai. Mara caah Upadi lei le Mara kong tampi nan chimrel khawh lai”\nBochanmi veve an ramkhel pawlisi le an philosophy hi an tha tuk veve. Aho pawlisi le Filawsawfi hi dah Mara le Chinmi caah a tha deuh hnga. Zeitin dah na ruah ve?


Billy Graham Fapa, Franklin Graham Zong A Lung A Dong Ruangmang Cang Mu! – Chin 11 News\nBilly Graham Fapa, Franklin Graham Zong A Lung A Dong Ruangmang Cang Mu!\nMah cu Laipawl, Mizo pawl le Kawlram Khrihfa dang pawl nih nan i thawh riangmang i January ni 6 ah Trump nih teinak a hmuh lai, ruahchannak a tamtuk rih tiah nan ttial len rih cu. Zeitluk in dah thil nan theih lo i nan fim lo i, a dik lo a hman lo chim nan hmang ti a thei. Nan theihmi hrim a um lo. Mifim cathiam le khuaruat deuh, Trump ttanhtu hmanh nih nan ruah ning in an ruat ve lo, an chim ve lo.\nMitch McConnell hmanh nih Biden a lawmhpi cang i Biden le Harris an i zatnak kong a chim len. Trump ttanhtu, zei huaha thei lomi pawl nih nanmah le nanmah nan i nawnnok len rih ko hna. Mahtluk in san a tlai lomi le thil a thei lomi pawl cu Pathian nih zeitin dah nan thlacamnak zong cu a ngaih duh lai i/an leh duh hna lai i. Khrihfa ttha si le fim hi cawng ve cang u. Catilatu: Saya Van Tum


Joe Biden Nih A Chimmi Cu Thinphang Ngaingai A Si! – Chin 11 News\nJoe Biden Nih A Chimmi Cu Thinphang Ngaingai A Si!\nUS thimnak ah Trump nih a sunghmi hi ka cohlang kho baklo, ka sunghnak thimfung a fian hlanlo chung poh tiah ralrin nak le theihternak a pek cia cang. Achimnak ahcun hi bantuk ka sunghnak hi mee ka hmuhlo ruang a silo ka mee Biden le Party nih an ka fir piak caah asi tiah alanghter. Cu tluk tiang in Trump nih sungh aduhlo tikah tuanvo ngeitu hna zong nih mee an firnak evidence ttha tein rak langh ter, mah na langhter khawh lawng ah kan zohchun tthan lai ii na rian zong na pehzulh khawh tthanmi asiko tiah an ti.


A Pa Ruak A Selfie Pi Caah A Ruah lo Tuk mi A Tong i A Ran nak In A Delete Than Zok Zok – Onlinenungak\nA Pa Ruak A Selfie Pi Caah A Ruah lo Tuk mi A Tong i A Ran nak In A Delete Than Zok Zok\nRussia ram i hlasakthiam le Model minthang pakhat asi mi nu nih a pa ruak cu background ah hmangin aa selfie caah mi tampi nih an soisel ngai ngai .Mi tampi nih an chungkhar a thimi an ruak cu hman an i thlakpi cio tawn ko nain zeiruang ah dah hi nu theng hi soisel a ton ti mi cu a sullam a um ve.\nA pa hi sizung ah a thimi a si i innlei zong ah an lawipi rih lo i sizung ihkhun cung ah an it ter rihmi a si . Model nu nih cun sizung itkhun cung i an it ter rih mi a pa ruak cu a phone in aa selfie pi i ngeihchia ngai le lungkuai ngai zongin a mithmai ah a lang lo i style thoh phun in a phur a tuah pah i a thimi a pa ruak cu aa selfie p.\nCu a pa ruak hman aa thlakpi mi cu online ah a thlah i “Ka pa aw thadam tein i din cang mu” tiah ca zong a tial chih i a ngeih a chiami le a tap mi emoiji pawl zong a chiah chih hna.\nOnline i a tar mi a pa ruak aa selfi pi mi cu minutes tlawmpal te chung ah mi tampi nih an rak hmuh. Zei ca tiah a mah hi milar Model le singer pakhat a si ve tik ah a mah pumpak hmani facebook zong mi tampi nih an rak follow ve mi a si i a pa ruak aa selfi pimi i a muihmai le a hmurtuah ning cu an hmuh tik ah thinlung a ngei hnga maw lo maw ? pa le thih hna i cu bantuk in hmur tuah i selfie pi ngam cu mihrut nu tiah mi tampi nih an rak comment thluahmah caah a ningzak tuk i a hmanthlak post mi cu a ran nak in a delete than colh.\nMi thinlung ah a rak lar ngaimi a si ko nain a pa thih nak i aa selfie pimi ruang ahb mi vialte soisel le minchiat a tong phah . Lar nak le minthan nak te hna hi hruh nak pakhat te nih kan chanchung a khuhkhawh dih than mi a si ti a fianter tu ngai ngai a si ve. Source : Dailymail


Copy Law Nan Khua Biaruahnak Cio Ah Rak Thanh Hna Uh: Vokpul Raai\nKhualhring tlang chungah Vokpul rai ai chok cuahmah cang. Kan theih tawk a pul rih lo nak khua hi Tahtlang, Thinghual, Tikhuangtum le Mualkai hranwghrang lawng a si cang. Mah zong hi an phanh cawlh ko hna lai kan zumh.\nCu caah mah khua in midang khua dang ah a dambakmi na timi zong a Vok si ah, a Sa si ah kal pi hrimhrim lo ding. Thantlang/ Hakha vok / Sa phurh hrimhrim lo ding. Hakha le Thantlang zongah Vok ngan / Vokfa hruai in zuar hrimhrim lo ding.\nHakha le Thantlang ummi Tlangmi nih tlang chungah Vokngan/ Vokfa va hruai in i phurh hrimhrim lo ding ( Nangmah in Khuapi ah Vok pul ai dawmh sual cicet ahcun na thangchia pin ah Tlang le Khua thang na chiatter bak ko lai) Tu lio cu kan Bia hi tawi ko seh ” a Vok si ah, A sa a si ah khuadang dangah tlunkal pi cu hmang hrimhrim hlah u sih”\nNote: Khualhring tlang thawngthanhnak ah an thanhmi a si ko nain, Hihi a hopoh nih kan herhmi a si cio caah, peng dang tlang dang ca zongah thahnem santlai hnga maw? tiah kan van share chin mi a si.!! Credit: Global Khualhring Tlang FEFA FB Group


Kawl ralkap nih Aung San Suu Kyi thah an rak timh lengmang nain an thah khawh lonak kong rak rel ve\nbysalaicung\tMarch 16, 2019\tHome, Knowledge\nKum 1996 (1 November 1996) chunhnu suimilam 2pm ah, Indaw Myo (အင္းေတာ္ျမို ့) pawng, Le-pin khuate Primary Sianginn hunnak an tuah lio ah, Chian Khianyi Neh Phuiphuyyi Atin SDA (ျကံ႔ခိုင္ေရးႏွင္ု့ ဖြံ႕ၿဖိုေရးအသင္း), a tu ahcun USDP party tiah auh a si cang mi nih Rail Road Minister U Win Sein nih hi tin a rak chim “ Daw Aung San Suu Kyi hi kan thianhhlim awk a si” a chim duhnak cu kan thah awk a si tiah a rak chim.\n“A ho tal Aung San Suu Kyi a a fim ngam tu (A that ngamtu) nan um maw tiah voithum bak biahalnak a rak tuah ti a si.\nA voikhat nak bik Daw Aung San Suu Kyi thah an rak timh ning cang\nU Win Sein nih Aung San Suu Kyi a that ngam mi nan um maw timi biahal nak a tuah nu ni 9nak, 9 November 1996 ah NLD party boruak kong he pehtlai in Aung San Suu Kyi, U Tin Oo, U Kyaw Maung hna cu khual tlawn ding in an i thawh hna i, Yangon khuapi U Chit Maung Street Bahan Hisgh School No. 2 zawn an phak bak ah SDA (Solidarity and Development Association) lei minung le misual an hlan mi hna pawl nih Aung San Suu Kyi motor cu namte le lungtum, fei he an rak zuan hnawh taktak. Cu lio ahcun motor thlalang tiang in an rak khuai dih, U Chit Maung le Ton Oo nih an si khawh chung in Daw Aung San Suu Kyi cu an rak vennak ah an mah lehlam an lung a kuai dih, hliamhma fak ngai an rak tuar nain vanthat ah an nunnak cu a rak him.\nAung San Suu Kyi motor mongtu driver a thiamtuk ruang le a ralthat tuk ruang ah faktuk in motor an den chih bu in motor cu a mongh chih i a zampi khawh dih hna, cu ruang ah an za tein an rak him i Aung San Suu Kyi thah an rak thimh mi cu an hlawh a rak tling lo.\nA voi 2nk Aung San Suu Kyi thah an rak timh nak in an hlawh a tlin lonak\nKum 1998 March 29 ah a si, Pathein (ပုသိမ္) lei ah party rian kong he pehtlai in akal mi Aung San Suu Kyi cu Thanta-Pin (အညာစုတံတားထိပ္ ) pawng a phak ah ralkap nih an motor cu an rak kham colh. Cu hnu ah eidin zong zeihmanh pe duh loin ni 8 chung an rak hren.\nAn i tinh bik mi cu ti lo le rawl loin kan hren lai i a mah tein a thi te kong lai tiah an rak ruah. A si nain Aung San Suu Kyi cu nithawng a rak i ken i ruahsur caan te ah a nithawng in a rak luang mi ruahti cu a din tawn i, ruahti in a paw a khimter aa zuam, a pum chung ah ti tampi a luh ter peng mi nih a nunnak a rak khamh.\nHi lawng hi a si lo, Aung San Suu Kyi hi kawlram a rak luh bak in Kawl ralkap nih cakei bantuk in an tih, uknak an kan chuh lai ti an rak phan tuk ruang ah voi tampi thahnak khua an khang i thah ding in an rak timh lengmang, an mah kut taktak in thah cu an ngamh ve lo ruang ah lam phunphun an rak kawl, voi tampi fahnak an pek i thah ding in order rak chuah a si nain vanthat ah nihin tiang nungdam tein a um khawh hi a si.\nA voi 3nk Aung San Suu Kyi thah an rak timh nak in an hlawh a tlin lonak\n25 June 1998 ni ah hin Aung San Suu Kyi mino tampi cu ramkhel le a dangdang kong cawnnak ngeih ding in an rak ra hna i cu mino pawl cu U Suu Kyi le Tin Oo nih cun an inn luhnak Gate pawng in an rak don hna. Cu lio ahcun Suu Kyi inn pawng ah a um mi Primary Sianginn lei kap in ralkap le CID pawl cu an rak tli hna i mino pawl cu fak ngai in an phomh duahmah hna, hi lio ah Suu Kyi zong nih mino pawl hliam an tuar lonak ding ah a si khawh chung in a rak cawlcang ve i “Ngakchia pawl kha harnak le fahnak pe hna hlah uh, nan duh le keimah tu hi ka vua ko uh” tiah Suu Kyi zong cu fak ngai in a au chih. CID Buhmu a simi Thura Ni Suu) nih cun Suu Kyi zong kha vua uh, phomh ve uh tiah order a rak chuah i aw thangpi in a rak au. Cu le cang ka cun U Tin Oo cu a lau tuk i Suu Khi nangmah kha a rannak in zaam zokzok, tulio ahcun Matar kan herh rih lo, ram caah nunnak pek nak in hruaitu ttha kan herh deuh, nangmah na thih awk a ttha lo tiah Suu Kyi cu biatak tein a rak ven colh ve.\nU Tin Oo cu Suu Kyi a ven nak ruang ah faktuk in an rak vuak i hliamhma zong fak ngai in a tuar ve. Vuaknak le buainak ruang ah U Tin Oo cu innchung ah luh an rak sian lo i zanlei suimilam 2pm in a thaizing zinglei suimilam 11am tiang Suu Kyi inn tuar ah cun a rak ril ko, hi lio caan hi furpi lingcing a si fawn tikah ruah a rak sur ngai i ruahsur lak ah thi he U Tin Oo cu inn tual ah a rak ril ko. A thaizing zinglei suimilam 11am ah Suu Kyi te nih an rak lak tthan i a hliamnak hma pawl cu an fimhlawm piak, vanthat ah a nunnak cu a rak him. Hi lio caan ahin U Tin Oo nih Suu Kyi hi rak veng manh hlah sehlaw thah an rak timh mi a si, a rak thi ko hna.\nCredit; U Tun Tun Oo\nNote: Hi ca hi U Tun Tun Oo nih a tial mi chung in a tawinak te in lak chin mi a si. Kan mah ruahnak le hmuhnak zong pakhat hmanh kan chap mi a um lo.\nPrevious Aung San Suu Kyi nih free tein a hman mi Helicopter hi a hota dah a si timi an langhter cang\nNext Mara hi Lai an si maw timi fiang ternak: Pu Lal Dun


Mah Ti A Si Ah Kawlram Sianginn Cachimtu Saya/Sayamah Te Hna Cu An Rian In An I Phuak Dih Ne Lai Maw? — Chin Miphun Tlangau\nKawlram Sianginn Cachimtu Saya te hna nih Marh thla dih tiang Ca cawn a si ah cun 2020 ithimnak Mee thlak nak kongah zei hmanh t’uahvo kan la lai lo tiah statement an rak chuak nak kong kha ka bia hmasa ah khan ka rak langhter bal cang.Ca chimtu hna nih cu ti bantuk in an duhlo nak statement an rak chuah mi kongah Education Ministry nih hi tin leh nak a tuah,”Singinn Ca chimtu hna nih biachahnak kan tuah mi an duhlo a si ah cun a duhlo tu cu an rian a kal tak awk a si lai”tiah a chim.\nEducation Ministry nih cun Kawlram fimcawn nak Sianginn ah an Ca cawn nak konghe pehtlai in Kawlram cu vawlei pi level in Ca chimh le Ca cawn dingah a Ca cawn chung cu sauh piak in kharpi chung cu thla 2 te lawng si seh tiah biachahnak tuah mi a si.cu ruangah Kawlram t’hancho nak a duh lo mi Sianginn Ca chimtu Saya/Sayamah te a duh lo mi paoh cu an rian kal tak ko seh.zeicatiah Kawlram t’hancho nak a duhlo mi an si tiah statement an chuah t’han.\nCun,Kawlram t’hachon nak a duhtu lawnglawng nih Saya/Sayamah rian cu t’uan ko seh.Kawlram t’hancho duh ah thinglung tak tein Ca a chimtu hna cu an thla hlawh a tam le a tlawm ah an buai ve lo i,Kawlram t’hancho nak ruat huaha lo in Ca chimh rian a t’uantu Saya/Sayamah te hna cu an rian kal tak hna sehlaw,Kawlram caah a fimthiamnak um ek in rian a t’uantu kha an thla hlawh zong karhter siseh,ningcang tein Ca chimlo mi hna cu an rian in chuah si hna seh tiah a chim.\nCun,Kawlram chungah hin rian ngeilo in Cathiam tampi a um mi an um caah Kawlram Saya/Sayamah te cu an dih lak in Contract bantuk in kum 5 chung a si lo ah kum 10 hrawng pek in pension pek ti lo in um hna sehlaw Kawlram cu a t’hangcho cuahmah ko lai.zeicatiah t’ha tein rian kan ngeih peng a si ah cun t’hancho nak lam a kau chinchin ko tiah a chim.hmanthlak kan chiah chih mi hna hi t’ha tein rak rel law na fiang deuh hmanh maw!\nCredit: CSM Media


SAC ralhrang nih Chin ram doh hram thok an tim hoi cang i ralring cio hna u sih – Lai Lungrawn Post\nSAC ralhrang nih Chin ram doh hram thok an tim hoi cang i ralring cio hna u sih\nJuly 21, 2021 July 21, 2021 admin Myanmar News\nRalhrang nih chinram hi tuk taktak an timh ko cang, a fiang ngai ko cang rua. Thawng a dai rua kan ti lioah July 19 zaan ah Kalaymyo lei in Min Aung Hlaing Ralkap pawl cu minung 100 leng kai Chinram panh in an rak kai hna.July 20 bak ah kahnak a thawk colh, ralkap thazaang an chap thluahmah cang hna i, a tuhi Falam le Hakha hrawng ah ralkap tampi ready in an um ko hna tiah theih a si. Chinram thiam thiam ah nizaan July 20 le nihin 21 ah CDF le ralhrang kahnak hmun ah a chuak.\nThil le hliam kong zeihmanh a fiang rih lo. Falam peng in ralhrang nih Com Voctoria cu luhhnawh peng an timh caah, ralkap minung tampi an rak kai. Mindat zong cu thiamthiam ralkap nih lak an timh caah kaphnih CDF le Ralkap kahnak a chuak peng i ralkap thazaang an chap thluahmah hoi. Chinram hi biatak tein tuk an timh cang caah ralkap thazaang an chap nak hi a si cang rua.\nTaluk ram ah thil tihnung tuk a tlung than ve minung tampi nunnak a liam\nMindat ah mawtaw um tilo caah cycle bakin mithi ruak an phuar cang ngeichia tein


CNA Ralkap Hlun Pu Zahung Mang Nih Tulio Min Aung Hlaing Nih Victoria Camp Lak A Timhnak Kongah A Hmuh Ning A Ttial Mi - Khuaruah Har News\nCNA Ralkap Hlun Pu Zahung Mang Nih Tulio Min Aung Hlaing Nih Victoria Camp Lak A Timhnak Kongah A Hmuh Ning A Ttial Mi\nCNA ralkap hlun Pu Zahung Mang nih tulio MAH ralhrang motor tamtuk in Chinram an rak kainak le Victoria Camp lak an itimhnak kongah zeitindah hriamtlai nih hmunhma la hna sehlaw a that hnga timi amah pumpak hmuhning le ruahnak a chimmi chung in a tawinak in kan langhter.\n“Kan vawlei, kan ram ah ralkap motor 50 leng a rak thlah tikah ka celh lo, ka thinhung tuk, ka lung fak tuk. Rawl ei zong ka zuam lo. Ral hi thlakhat ah voi li voi nga peng kan tu. Cu chung ahcun, kan tei caan hna a um I, kan tlik tak caan hna a um ve. CNA ah ka luh hnu cu ka nunnak hi ka miphun caah ka peek cang caah ka thih zongah ka miphun ca tiah ka ti I ka ttih zongah ka ttih lo zongah hmai ah ka ka nawr peng.\nAn nih kawl ralkap cu EU ah an sung cang hi an aipuang, sahrang hliamhmi bantuk an si caah miseh lawng an bawh lio caan asi. Cu caah hrial ko u, kap duh hna hlah u. Amahbel an in doh hna ahcun, kap ko ulaw, hnu lei ah kirtak colh u. Mithalo hna cu anmah tein an thi thluahmah te ko lai. Hi hi ka siaherh tuk, ka thinhung tuk caah ka chimmi asi. Him khawh rak izuam cio ko u”.\nHniarlawnthar pawng Kahdohnak ah SAC Ralhrang 5 an Thi


Hakha Medical Insurance of Charity Ngeitu nih Khuate 51 in Miharsa Tangka Ks 10,502,000 a Tlaupi Diam – Kawltu Team\nHakha Medical Insurance of Charity Ngeitu nih Khuate 51 in Miharsa Tangka Ks 10,502,000 a Tlaupi Diam\nJanuary 5, 2021 Aruata Nutlai\nNote: The Hakha Post nih cun hi ti hin a langhter. Chapmi le remhmi a um lo. A poi tak tak. Hibantuk in Lai tlang ah hi hlennak a um hi. Tutan lawng a si lo,a voi a tam ngai cang. Hi ti hin langhter a si:-\nHakha Medical Insurance Of Charity Kong He Pehtlai in Mizapi Sin Fianternak: Hakha Medical Insurance of Charity cu Zar Ni nih a tuahmi si. A min hi Kawl min a si nain Laimi a si. “Ni 1 ah tangka thong 30 cio kan pek hna lai i zaangfah tein khuate lei ah Medical Insurance zuar ka bawm uh” tiin a kan fial. A kan hlen lai ti kan ruah lo ca ah kan cohlan ve.\n2020 October 14 ah amah Zar Ni le Medical Insurance zuar a fialmi minung 4 cu Surkhua ah kan kal. 2020 October 18 tiang kan caam. Ni 4 kan caam chungah Lungkhin, Lungrang, Aikaa le Phaipha, tbk. ah a lang in kan va kal. October 18 ah Hakha kan kir. Minung 4 a sawm chap hna i rian a fialmi dihlak minung 8 kan si. October 19 ah phu 2 in kan i ṭhen i Hakha peng le Thantlang peng ah Zar Ni tuahmi medical insurance cu kan zuar. Khuate kan tlawn hi October 14 in November 20 tiang a si.\n2020 November 20 zaan ah zuar man thahlawh pek dingin a kan auh nain amah a chuak lo. Zaan suimilaam 7:00 ah ton ding a si nain kan chawn kho ti lo. A chungkhat le a um tawnnak hmunkip ah kan kawl nain kan hmu kho ti lo. Kan si khawh tawk in zarh 1 chung chun he zaan he khuadei tiang kan kawl. Hakha sangmi sin zongah bawmh kan hal hna. Thantlang Mino Bu (Thantlang Youth Association – TYA) sin zongah bawmh kan hal. 2020 November 25 zaan suimilaam 12:05 ah Hakhathar luhnnak lam ah motorcycle aa citmi an hmuh, Tita zongah 2020 November 28 zaan deilei ah an hmuh nain kan tlai kho lo.\nKan tlawnnak khuate 51 nih medical insurance cu an cawk (member an lut). Khua 5 cazin cu aa tlaupi. A taangmi khua 46 in a cawmi milu le tangka an pekmi kan tuak tikah ting 100 le ting 5 le thong 2 (10,502,000) a si. Phaisa cu a dihlak in aa tlaupi dih. Medical Insurance zuar a kan fialmi minung 8 zong cu thahlawh tling tein hohmanh a kan pe lo. A kan pek lomi dihlak hi ting 30 leng a si pinah, kan hawinu (medical insurance zuar a fialmi lakah aa tel vemi) zong aṭu in tangka ting 5 a cawi ter i a cham ti lo. Kan hawinu zong a lungrethei tuk.\n#Mizpi Nawlnak: Medical insurance zuar a fialmi kanmah hi mizapi hlen duh in khuakip ah kan ratmi a si hrim lo. Kanmah tein motorcycle kan i damh i datsi kan i rawn dih ca ah thahlawh a kan pekmi zong hi a phu leemlo nain mifel ah kan ruah ca ah miphun ca ah rianṭuan a si ko tiin zuar kan bawmhmi asi.\nMedical insurance zuar bawmh dingin a kan fial lio ahhin Hakha Post media ah a cawngia (fakthanh) mi a kan piah pinah Malaysia zongah ka pehtlaihmi an um tiin phone number +60 182 879 472 a kan pek. Phone number cu kan chawnh tikah “kan bawmhmi a si ko” an ti. Hakha ah inn a hlanmi zong a kan hmuhter ca ah kan zumhmi a si. Kan hawile khua kan tlawnnak ah kan hawile mithmai zoh in khuami tampi zong nih nan cawk ca ah a kan bawmtu kan hawile zong nih na kan theihthiam naklai kan in nawl hna.\nA kan hlen hrim tiah thinhun loin zuar a fialmi minung 8 zong a hlen ve hna, thahlawh zong a pe hna lo tiin na kan theihthiamnak lai kan in nawl hna. Thahlawh a kan hlenmi hi minung 1 ah ting 3 le ting 6 kar cio a si. Zar Ni nih a kan hlen in a kan tlau tak hnu ah, a konglam kan hlat i, Malaysia zongah Laimi tampi a rak hlen hna i mi tangka le thilri zong a fir, ti kan theih. A nu hi Malaysia ah a um. Amah cu Hakha a pilepu sinah a um. A pilepu cu Dawrthar – Taung Za Let sangah an um. A nu kan chawnh i Hakha a umnak a pilepu zong kan len hna, i “phaisa aa tlaupi mi hi medical insurance a cawtu pawl khirh ṭhan hna uh” tiin kan chimh hna nain “ṭuanvo kan lak duh lo cu a si lo, kan sining nih a pek lo tuk ruangah a si. Nanmah nih nan duhning in tawlrel ko uh” tiin a kan leh. Phung ning in pehzulh peng kan i zuam ko lai. Source: The Hakha Post.\n← Laipa Kyaw Kyaw Tihnak Kong ah Kawlram Laimi Pawl nih an Lungtlinlonak an Langhter Ve Cang\nLampi Bak ah fapa te a hrin, lawmh um tuk hring hran eee →


Sudan Ram Mipi Civil Party Pawl Hna Nih An Cozak Uk Nak Doh Hram An Thawk Cawlh — Salai Ephraim Thawngpang\nSudan Ram Mipi Civil Party Pawl Hna Nih An Cozak Uk Nak Doh Hram An Thawk Cawlh\nSudanese Professionals Association hruaitu pawl hna nih an chim ningah cun Sudan cozah ralkal uk nak duhlo ruang ah Civil party cu ser a si i,cu Civl party ser a hun si bak in Sudan ram pumpi hmun kip ah a cozah ralkap uk nak kan duhlo tiah sandah piah in lam an zawh cawlh tiah an chim.cun Civil party pawl hna nih cu tibantuk in sandah an piah ni bak in an cozah ralkap pawl hna nih minung pa 4 an thah cawlh hna tiah an chim.\nSudan Civil party pawl hna hi Zarhpi Ni khan tlamtling teih an rak pumpi ah an dir kho i.cu Civil party ah an vun dirh ni bak in an cozah ralkap security force ralkap pawl hna he i doh hram an thawk cawlh.cun hi Civil party pawl hna lak ah hin sibawi thiam sang tampi hna nih an chawh hnawh hna i hliamhma a tuarmi hna cu um hmun ah an zoh khenh khawh cawlh hna tiah an chim.\nCun hi Sibawi thiamsang pawl hna hi Sudanese Professionals Association hruaitu pawl hna rian t’uanpi hawi an si i Sudan cozah ralkap uk nak a dohtu hna an si ve tiah an chim.cun Civil party hna lak ah sandah a piah ve mi Sudan bank rian t’uantu hna le airport rian t’uantu hna le electric lei zohkhenhtu hna zei maw zat cu an cozah ralkap nih an tleih hna tiah an chim fawn.\nCun an cozah ralkap uk nak lei nih cun Sudan rampum pi chungah nawl an chuah i hi Civil party pawl hna sin ah i cawh in kan cozah lei he a pehtlei in rian a t’uantu vialte hna nih cun nan telpi hna awk an si lai lo,nan rian tu felfai tein nan9 t’uan peng awk an si lai.hi bia a thei ko bu ah an telpi mi hna cu tleih i phungning tein nan cungah dantatnak pek nan si lai tiah an chim.\nTagged Sudan Ram Mipi Civil Party Pawl Hna Nih An Cozak Uk Nak Doh Hram An Thawk Cawlh\nUN: Venezuala Ram Buaibainak Ruangah Lungfak Taktak In A Ram Mi Minung 4 Million Nih An Chuah Tak Ning Cu →\n← Hong Kong Cozah Le China Cozah Karlak Buainak Hi Fah Chin Leng Mang Dawh A Si


R.I.P: Malaysia Ah Thihnak Faktuk Kan Tong, David Mang Za Vum Nih An Kan Thihtak E\nChin ram chung Kalaymyoh ah khuasa a si mi David Mang Za Vum (kum 45) hi Malaysia ah hlawhfa riantuan ding in a um ve mi a si i Malaysia, Johor Pontian ah a um mi a si. David Mang Za Vum (kum 45) cu 11/10/2020 ah khan Gas nih a puah hnawh hna ruang ah a hawile pahnih he mei nih a kangh hna ruang ah a nunnak a liam mi a si tiah thawngtheih a si.\nHi bantuk in zarhtha le nitha, Christmass lai hna i thihnak le ngaihchiat nak kan ton hi cu a poi tuk hringhran. Thihnak a tong mi chungkhar hna zong Pathian tu nih hnem ko hna seh.


A Ho Ti Theih Lomi Waddy Thone Account Nih Hlasakthiam Sui Hlawn Rem Hmanthlak Hmangin Mipi A Hlen Hna Hihi Hlasakthiam Sui Hlawn Rem A Si Loh(Share In Rak Bawm Ve) – Chin World News Evening\nA Ho Ti Theih Lomi Waddy Thone Account Nih Hlasakthiam Sui Hlawn Rem Hmanthlak Hmangin Mipi A Hlen Hna Hihi Hlasakthiam Sui Hlawn Rem A Si Loh(Share In Rak Bawm Ve)\nMay 21, 2020 Salai Van Chin Celebrity News\nA poi taktak Chinmi chungin hibantuk thil tuah hmangmi hna kan rak um hi cu a poi tuk hringghran. A ho ti theih lomi Fake Account “Waddy Thone” timi nih Gospel singer Sui Hlawn Rem hmanthlak taar in mi kip a deh hlan hna. Hihi hlasakthiam Sui Hlawn Rem a si hrimhrim lo ti mipi nih kan theihpiak hram uh!\nKawlca in mi kip a chawnh hna i heh a hlen hna. Hlasakthiam Sui Hlawn Rem hmanthlak taar in Online thil zuarnak ah an hman. A poi tuk hringhran. Waddy Thone timi facebook account hlasakthiam Sui Hlawn Rem hmanthlak an taarmi nih an chawnh sual hna ahcun nan leh lonak hnga le report nan tuah cio nak lai nawlpat kan duh hna.’\nHi kongah amah hlasakthiam Sui Hlawn Rem nih a tawinak in kawlca le leica in a ṭial “Mah Waddy Thone timi min i tuah in ka hmanthlak taar in online in mi tampi an rak hlen hna caah mah hi thil ṭha lo atuah mi hi keimah ka si hrim hrim lo. Mah bantuk thil atuah tu hi ka theih balmi minung a si lo. Cucaah nan rak theihthiamnak zaangfah kan nawl hna,” tiah Chin World News Evening sinah a chim.\nCun, kawlca in hitihin alangh chih “ဒီ acc ပိုင္႐ွင္ ကြၽန္မမဟုတ္ပါဘူး သိလည္းမသိဘူး ကြၽန္မပံုကိုခိုးပီးသံုးတာပါ ကြၽန္မလည္းခံရတယ့္လူထဲပါတာပါ ခံရတယ္႔သူအားလံုး acc ပိုင္႐ွင္ကြၽန္မ ဟုတ္ေၾကာင္းကိုလာအသိေပးတာပါ\nကြၽန္မကိုနားလည္းေပးမယ္လို႔လည္းေမ်ာ္လင့္ပါတယ္” tiah Chin World News Evening sinah a chim hi a si.\nWaddy Thone ai timi hi aho set dah a si ti theih khawh a si rih lo, a theimi nan um sual ahcun thawng nan kan thanhnak lai bawm kan in hal duh fawn hna. Zeiruangah dah atu bantukin hlasakthiam Sui Hlawn Rem hmanthlak i taar riangmang in hibantuk thil hi a tuah hnga ti cu theih a si lo. A hnahchuah zong a si kho men. Hibantuk thil hi hmailei ah kan iralrinnak ah cang hram seh! Hi hnu in mah Waddy Thone timi nih an chawnh sual hna ahcun nan leh lonak lai kan nawl duh fawn hna. Hibantuk in hla in Pathian rian a ṭuanmi hna kan thangchiat le mualphoh kan timhmi hna hi cu a poi ngainagi.\nNote: Hi thawngpang hi hlasakthiam Sui Hlawn Rem siannak in kan thlahmi a si. Mi tampi nih an hmuh khawh cio nakhnga Share in rak kan bawm ve.\nBenjamin Sum Uar Ngaitu Pyu Phyu Kyaw Thein Hlathar A Chuak Cang Ben Ben Zong Nih A Share Colh Ve-VIDEO\nKhah! Oneness Pawl Kum 2000 Chung Lungkhua Le Leikak Ah Maw Nan Rak I Thuh


Christmas cu Khrihfa hna Puai a Si maw? Christmas cu Baibal ah hram aa bunhmi a si maw?\nCareltu Hna Biahalnak . . .\nVawleicung i mi nuai tampi nih Christmas puai cu Jesuh Khrih a chuah ni a si tiah an zumh. Asinain Jesuh he naih tein a ummi kumzabu pakhatnak i Khrihfa hna nih Christmas puai an tuah bal maw? Chuah ni puai he aa tlaiin Baibal nih zeidah a chim? Mah biahalnak a phi kha na hngalh ahcun Christmas cu Khrihfa hna puai a si maw, si lo ti kha biachahnak na tuah khawh lai.\nPakhatnak, Baibal ah Jesuh asiloah a dang zumhawktlak tein Pathian a biami hna nih chuah ni puai an tuah timi a um lo. Baibal chungah chuah ni puai a tuahmi pahnih lawng an um. An pahnih in Jehovah Pathian a bia lomi an si i an chuah ni ah thil ṭhalo an rak tuah. (Genesis 40:20; Marka 6:21) A hmasa Khrihfa hna nih “lawkih mi nih an tuahmi chuah ni puai” kha an tuah lo tiah Encyclopædia Britannica nih a ti.\nBaibal nih Jesuh a chuah ni kha fiang tein a chim lo. “Biakam Thar asiloah a dang ca hna nih Khrih a chuah ni kha an langhter lo” tiah McClintock le Strong’s Cyclopedia nih a ti. Jesuh nih a chuah ni puai kha a zultu pawl tuahter a duh hna ahcun a chuah ni kha a chimh ko hna lai.\nPahnihnak, Baibal ah Jesuh asiloah a zultu pakhatkhat nih Christmas an tuah ti a langhtermi a um lo. New Catholic Encyclopedia nih “Philocalus i Roman calendar” ah Christmas kong kha a hmasa bik a rak langhter tiah a ti. “Christmas cu AD 336 ah a hmasa bik rak tuah dawh a si.” Baibal an ṭial dih hnu le Jesuh a thih in kumzabu tampi a rauh hnuah Christmas puai tuah a si ti cu a fiang ko. Cucaah McClintock le Strong nih “Christmas puai tuah dingah Pathian nih a kan fial lo i Biakam Thar zongah a um lo” tiah an ti. *\nJesuh nih a zultu pawlkha zeitik ah dah ruahnolhnak puai tuah dingin a fial hna?\nA Liannganmi Saya Jesuh nih a zultu pawl tuahter a duhmi hna kong kha fiang tein lamhruainak a pek hna i mah kha Baibal ah ṭial a si. Asinain Christmas puai kong cu aa tel lo. Sianginn saya pakhat nih siangngakchia pawl kha lamhruainak a pekmi hna lengin tuahter a duh hna lo bantukin Jesuh nih a zultu hna kha Cathiang chung i aa ṭialmi ‘phung lengin lonhter a duh hna lo.’—1 Korin 4:6.\nAsinain hmasa Khrihfa hna nih an tuah tawnmi a biapi tukmi puai pakhat cu a um. Mah cu Jesuh a thih Philhlonak puai kha a si. Jesuh theng nih a zultu pawl kha mah puai tuah awkah a fial hna i zeitindah tuah ding a si ti zong a hmuhsak hna. Mah a fialmi hna lamhruainak le a thih ni cu Baibal ah aa ṭial.—Luka 22:19; 1 Korin 11:25.\nKan hngalh cang bantukin Christmas cu chuah ni puai caah tuahmi a si i lawkihmi phunglam a si caah hmasa Khrihfa hna nih an tuah lo. Mah lengah Jesuh asiloah midang pakhatkhat nih Christmas an tuah timi Baibal ah a um lo. Mah ruangah vawleicung pumpi i Khrihfa nuai tampi nih Christmas tuah lo awkah bia an khiah. ▪\n^ cat. 6 Christmas aa thawknak he aa tlaiin tam deuh in hngalh awkah 2014, December 1, Vennak Innsang i “Careltu Hna Biahalnak . . . Christmas he aa Tlaimi Biatak cu Zeidah a Si?” timi capar ah zoh. Cun www.jw.org/cnh zongah zoh.\nJehovah Tehte Hna nih Zeicah Christmas An Tuah Lo?\nMi tampi nih Christmas aa thawknak a hrampi kha an hngalh ko nain an tuah. Jehovah Tehte Hna nih zeicah an tuah lo ti kha hlathlai.\nwp17 no. 4 ca. 15\nJehovah Tehte Hna Nih Zeicah Chuah Ni Puai An Tuah Lo?


Thawngpang Ṭha Tuk A Si: Corona Virus Khamnak Sii-Vaccine Serchuah Dawh An Si Cang Hih – Chin World News Evening\nThawngpang Ṭha Tuk A Si: Corona Virus Khamnak Sii-Vaccine Serchuah Dawh An Si Cang Hih\nMay 19, 2020 May 19, 2020 Salai Van Thawngpang\nCovid-19 Khamhnak Sii Vaccine MRNA-1273. Massachusetts state Cambridge ah a ummi, Moderna timi bio-tech company nih Coronavirus khamnak si Vaccine serchuah dawh an si. Atu tiang test an tuahmi ah an lung a tling ngaingai. Mah vaccine cu mRNA-1273 tiah auhmi si a si. Mah Moderna Biotech company cu 2010 ah rak dirhmi company a si. France mirum pa, Stephane Bancel le a hawile minung 9 nih an dirhmi company a si.\nMah si hi minung ah an test hmasa bikmi si a si. Kan hnu March thla ah khan minung 9 ah an test hmasa hna. An testmi hna minung 9 ning tein coronavirus a khamh khawh ti a si. Asinain minung pakhat tu cu si an chunhnak pawng hrawnghrang a senmi side affect a um ti a si. Atu an sermi si hi antibody si phun khat a si.\nKan pum chungah a ummi immune system kha a thawntertu a si. Immune system a thawn hnu ahcun Coronavirus nih a thongh hna zongah a hlan kho hna lo ti a si. FDA nih an serhchuah cangmi cu tha tein an check piak hna i, pehzulh dingah an cohlan cang. Atu ning in a that chin lengmang ahcun tuan ah an chuah khawh men tiah zumnak a um. Credit: Salai Lairamthang\nChina Ah Corona Virus Achuahning Hlathlai Khawh A Si Cang “Hlathlainak Nan Tuah Cang” China President Xi Jinping\nPresident Trump Zong Corona Virus Khamnak Sii Zarkhat Leng A Ding Cang


Cozah Pi Nih Mizapi Bawmhchanh Duhnak Za Ah Za Kan Ngei Dih; VP Pu Van Thio - THE CHINLAND POST\nCozah Pi Nih Mizapi Bawmhchanh Duhnak Za Ah Za Kan Ngei Dih; VP Pu Van Thio\nSalai Elvis| 2019 January 21| January 21 Thantlang khua UPC biakinn, Khrihfabu he ton biaruahnak ah ‘cozah pi zong nih mizapi cungah siaherh zawnruahnak, dawtnak, bawmhchanh duhnak lungthin hi zakhat ah zakhat bak kan ngei dih’ tiah Vice President Henry Van Thio nih a chim.\n“Lungthin nih a duh ko zongah kan thazaang nih a tlinh lo caah a si. A kan daw lo, a kan hram lo timi lungthin kha ngei hrim hlah u ti theihter kan duh hna. A kan dawttuk ko, a kan siaherh tuk ko, hnakkar a kan tanh tuk ko. Asinain, an ti khawh nak nih tlam a tlinh rinh lo tu a si titu khan a ruahzia rak kan thiampiak u tiah cozah ai-awh in chim ka duh. Ruah ding a ummi cu bawmhchanh a haumi kan tamtuk, Biaknak lei bawmhchanhnak kong zong kanmah caan chung teah hin zei mawzat te a hram kan thokka lawng a si rih. Cucaah cun duh ningin le tlamtling in bawmhchanhnak kan tuah khawh lo tikah mizapi nih a ruah zia nan thiam naklai zong cah ta kan duh hna” tiah Vice President Pu Henry Van Thio nih a chim.\nVice President Pu Henry Van Thio cu January 21 ni ah Tikir khua in Thantlang khua a rak kir lei ah sii-inn le hmun dang a zoh dih hnu, UPC Biakinn ah Khrihfabu hna he ton biaruahnak an ngei. Cun, TABC ah thaithawh a ei dih in Hakha lei ah a kir than tiah kan theih.\nPhoto: The Chinland Post @Salai Elvis\nPrevious Suu Kyi; Ram Cu Uk Lo In A Rian Tu Phorhtuanding A Si Caah Minister Pawl Rian Fakpi In Tuan Uh!\nNext Suu Kyi Nih Chinram Peng 5 Ah Facang Tun 100 Le Chiti Cuai 100 Cio A Bawmh


MINUNG FA CELH DING A SI LO, SUALNAK NGEI LO KAN FANUTE FAKTUK IN AN HLIAMH – The Chinlung Post\nRalhrang kawlralkap hna nih Mindat kan fanu cungah an thil tuahmi cu lung a fak hringhran ko. Ralhrang kawlralkap pawl Mindat ah an lor hringhran ko cang. Mindat pasal ttha hna nih mipi zawn ruahnak in hnu an chit taak ko hna nain ralhrang kawlralkap thiltuah cu celh ding asi lo. Tuchun ah ralhrang kawlralkap hna nih mindat ah thil an tuahmi cu atanglei bantukin thawngzamhnak nih an langhter.\nRalhrang Kawl Ralkap lei nih Mindat khua chung ah ningcang loin meithal an puah len caah hngakchia pakhat a hnawng ah an khen. Tuni May thla ni 17 zinglei ah Mindat khuachung ah ralhrang kawl ralkap pawl nih ningcang loin meithal an puah len caah inn chung ah a um ko mi zeisualnak pakhat zong a ngei lomi hngakchia pakhat a hngawng ah an khen I hliamhma a pu.\nHngakchia nute konghe pehtlaiin thanhnak an tuah mi cu Aa hliam mi hi a fah le fah lo cu fiang in theih khawh asi rih lo. Khuachung ah mipi le ralkap kah nak um ti lo nain ralkap lei nih hmunkip ah I chawh I meithal an puah len pin ah dawr le bazaar inka hna cu an hrawh hna I thil an fir len tiah Mindat khuami pakhat sin in theih asi. May ni 15 ah ralkap le PDF lei ah kahdoh nak a rak um nain mipi an tem tuk sual la tiah CDF nih hnu an rak pil piak hna.\nRelchih:Nihin Zaanlei Cawbuk Kahdohnak ah SAC Ralhrang 5 an Thi. Nihin zanlei sml. 3:30 in 7:00 karlak ah Hakha, Cawbuk sang Checkpoint ah CDF-Hakha le SAC ralhrang karlak kahdohnak a um i SAC ralhrang lei in minung 5 hmakhatte ah kan thah hna, tiah CDF nih thawngpang an chuah. SAC ralhrang lei in ralhriam ngan pipi an hman nain CDF lei in hliamhma a pumi an um lo.